Minuri/sinhala-corpus-wikipedia huggingface dataset:
කලා ඉතිහාසඥ නයිජල් ස්පයිවී සලකන්නේ මේ සඳහා සුසාන භූමිය යන වදන නොගැළපෙන බවත්, මෙම විචිත්‍ර භූමදාන අඩවිවලට නෙක්‍රොපොලිසය යන නාමය යෙදීම සාධාරණ බව ය
එට්‍රස්කන් නෙක්‍රොපොලිස සාමාන්‍යයෙන් කඳුවල හෝ කඳු බෑවුම්වල පිහිටා තිබිණි
පුරාතන රෝමයේ පවුල් සිය මියගිය ඥාතීන් සිය නිවෙස් තුළම භූමදානය කළේ මුතුන්මිත්තන් වන්දනාව එකල රෝම සම්ප්‍රදායයක් වූ නිසායි
449 මේස දොළහේ ප්‍රඥප්තිය මගින් මෙය තහන්ම කෙරුණු අතර, මේ නිසා රෝමවරුනට නෙක්‍රොපොලිසයන්හි භූමදානය කිරීමේ පිළිවෙත ඇරඹීමට සිදු විය
මේවාත් බලන්න

නෙක්‍රොපොලිස ලැයිස්තුව
අවමංගල කලාව
කැටකොම්බ්

ආශ්‍රේයයන්

සුසාන භූමි
ශ්‍රී ධර්මේන්ද්‍රාරාම පුරාණ රජ මහා විහාරය (හෝ මායාදුන්න පන්සල) යනු ශ්‍රී ලංකාවේ නැගෙනහිර පළාතේ මායාදුන්න පිහිටි පුරාණ බෞද්ධ විහාරස්ථානයක් වේ
ගොනාගොල්ල ග්‍රාමයට අයත් වන විහාරය අම්පාර – මහඔය ප්‍රධාන මාර්ගයෙහි උහන නගරයේ සිට කිලෝමීටර 10ක් පමණ දුරින් පිහිටයි
ශ්‍රී ලංකාවේ පුරාවිද්‍යා ආරක්‍ෂිත ස්මාරකයක් ලෙස වර්තමානයේදී විහාරය, රජය විසින් නම් කොට තිබෙන අතර නාමකරණය 2014 වර්ෂයේ ඔක්තෝම්බර් 10වන දිනදී රජයේ ගැසට් අංක 1884 යටතේ සිදුකොට තිබේ
විහාරය

පිහිටි ගල්තලාවක් මත ඉදිකර ඇති මායාදුන්න පිහිටි විහාරය උහන ප්‍රාදේශීය ලේකම් කොට්ඨාශයට අයත් වේ
වර්තමාන විහාරයේ වූ බොහොමයක් ඉදිකිරීම් මෑතකාලීන ඒවා වන නමුත්, සිරිපතුල් ගල්, සදකඩපහණ කොටස්, ගොඩනැගිලි සහ කණු පාදම් වැනි සමහරක් පුරාණ ඉදිකිරීම් තවමත් විහාර පරිශ්‍රයෙහි දැකගත හැකිය
බුද්ධ ප්‍රතිමා නිර්මාණයට පෙරාතුව ජනයා විසින් ආසනඝර සහ සිරිපතුල් ගල් වැනි විවිධ වස්තූන් වෙත බුදුන් වහන්සේ අදහස් කරමින් වන්දනාමාන කලහ
මේ හේතුවෙන් විහාරයකදී සිරිපතුල් ගල් හෝ ආසනඝර හමුවීම පුරාවිද්‍යාවේදී සළකණු ලබන්නේ එම විහාරය රටේ බුද්ධ ප්‍රතිමා නිර්මාණයට පෙර පටන් පැවති බවට සාධකයක් වශයෙනි
විහාරයේ ප්‍රතිමා ගෘහය සහ පොකුණ අතරමැදි ගල්තලාවේ පිහිටි පර්වත ලිපිය ශ්‍රී ලංකා පුරාවිද්‍යා දෙපාර්තමේන්තුව විසින් සංරක්ෂණය කොට තිබේ
මූලාශ්‍ර

බාහිර සබැදි

 

අම්පාර දිස්ත්‍රික්කයේ බෞද්ධ සිද්ධස්ථාන
අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක
ලවර්ස් ලීප් ඇල්ල ශ්‍රී ලංකාවේ නුවරඑළිය පිහිටි දිය ඇල්ලකි
අතිතයිරොයිඩතාවය යනු තයිරොයිඩ් ග්‍රන්ථිය මගින් තයිරොයිඩ් හෝමෝනය අධික ලෙස නිපදවීම නිසා ඇති වන තත්වයකි
මූලාශ්‍ර

අන්තරාසර්ග පද්ධතිය
අංගරචනය යනු ශ්‍රී ලාංකීය වේදිකා නට්‍යයන්හි වැදගත්වූ අංගයකි
නළුවෙකු රගපාන චරිතයට සුදුසු ආකාරයට හැඩ ගැන්වීම අංග රචනය නම් වේ
අංගරචනය ප්‍රධාන කොටස් 2 කින් සමන්විත වේ
ස්වාභාවික/සරල අංගරචනය
 චරිතාංග අංගරචනය

වේදිකා නාට්‍ය
ගල්මඩුව රජ මහා විහාරය යනු ශ්‍රී ලංකාවේ නැගෙනහිර පළාතේ ගල්මඩුව පිහිටි පුරාණ බෞද්ධ විහාරස්ථානයක් වේ
එය හිඟුරාණ – අම්පාර මාර්ගයෙහි හිඟුරාණ නගරයේ සිට කිලෝමීටර 6ක් පමණ දුරින් පිහිටයි
විහාරය සද්ධාතිස්ස රජ (ක්‍රි
137-119) සමයේ ඉදිකරවන ලද්දක් බැව් විශ්වාස කෙරේ
ශ්‍රී ලංකාවේ පුරාවිද්‍යා ආරක්‍ෂිත ස්මාරකයක් ලෙස වර්තමානයේදී විහාරය, රජය විසින් නම් කොට තිබෙන අතර නාමකරණය 2014 වර්ෂයේ ඔක්තෝම්බර් 10වන දිනදී රජයේ ගැසට් අංක 1895 යටතේ සිදුකොට තිබේ
විහාරය
අම්පාර කලාපය අවට ක්‍රියාවට නැංවූ, ගල්ඔය සංවර්ධන වැඩසටහනේ ආරම්භයත් සමග නටඹුන්ව ගිය ගල්මාඩුව පිහිටි විහාරය සොයා ගන්නා ලදී
පසුව නූතන විහාරස්ථානයක් ලෙස එම භූමියෙහි නැවතත් බෞද්ධ සිද්ධස්ථානයක් ස්ථාපනය කිරීමට පියවර ගැනුණු අතර මේ හේතුවෙන් වර්තමාන විහාරයෙහි දැකගත හැකි බොහොමයක් ගොඩනැගිලි මෑතකාලයට අයත් ඒවා වේ
නමුදු ගල් කණු, සදකඩපහණ කොටස්, කොරවක් ගල්, ඡත්‍ර ගල් හා පාදම් ආදී ඉපැරණි ඉදිකිරීම් තවමත් විහාර භූමි පරිශ්‍රයෙහි දැකගත හැකිවේ පුරාණ විහාරයට අයත් දාගැබ වර්තමානය වන විට සම්පූර්ණයෙන්ම පාහේ ගරාවැටී තිබේ

මූලාශ්‍ර

බාහිර සබැඳි

 

අම්පාර දිස්ත්‍රික්කයේ බෞද්ධ සිද්ධස්ථාන
අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක
ගල්මඩුව රජ මහා විහාරය යන්නෙන් පහත දෑ අදහස් විය හැක
ගල්මඩුව රජ මහා විහාරය, අම්පාර - අම්පාර පිහිටි, පුරාතන විහාරස්ථානයක් වේ
ගල්මඩුව රජ මහා විහාරය, මහනුවර - මහනුවර පිහිටි පැරණි විහාරස්ථානයක් වේ
එය කීර්ති ශ්‍රී රාජසිංහ රජුගේ අග මෙහෙසියගේ ඉල්ලීමක් මත ඉදිකරන ලද්දක් සේ විශ්වාස කෙරේ
විවේක් දාහියා යනු ඉන්දියානු රූපවාහිනී නළුවෙකි
ඔහු යේ හේ මොහබ්බතයින් සහ ඒක් වීර් කි අර්දාස්
වීරා වැනි හින්දි රූපවාහිනී කතාමාලාවල පෙනී සිට ඇත
මෑතක දී ඔහු කවච්
කාලි ශක්තියොන් සේහි ප්‍රධාන පිරිමි චරිතය වන රාජ්බීර් බුන්දේලාගේ චරිතය නිරූපණය කළේ ය
මුල්කාලීන දිවිය
දාහියා එංගලන්තයේ ඩි මොන්ට්ෆෝර්ට් විශ්වවිද්‍යාලයෙන් අන්තර්ජාතික ව්‍යාපාර කළමනාකරණය පිළිබඳ සිය M
උපාධිය හදාළේ ය
පෞද්ගලික දිවිය 
2016 ජූලි 8වන දින, දාහියා සිය යේ හේ මොහබ්බතයින් සහෝදර-නිළියක වූ දිව්‍යංකා ත්‍රීපති සමග විවාහ ගිවිස ගත්තේ ය
රූපවාහිනිය

ආශ්‍රේයයන්

ජීවත්වන්නෝ
ඉන්දියානු රූපවාහිනී නළුවෝ
හින්දි රූපවාහිනියේ නළුවන්
පන්ජාබි ජනයා
චන්දිගාර්හි නළුවන්
උපන් ස්ථානය දක්නට නොමැති පුද්ගලයින් (ජීවත්වන්නෝ)
බිග් බොස් සහභාගී වූවන්
‍ඕරත් යනු මුල්කාලීන 2000 දශකයේ දූර්දර්ශන් සහ පසුව සෝනි නාළිකා ඔස්සේ විකාශය වූ මන්දිරා බේඩි විසින් ප්‍රධාන චරිත නිරූපණය සිදුකළ රූපවාහිනී කතාමාලාවකි
මෙය බල්දේව් රාජ් චොප්රා නිෂ්පාදනයකි
මෙම කතාමාලාව මගින් සමාජයේ කන්තාවන් මුහුණදෙන අභියෝග නිරූපණය වේ
මෙහි තේමා ගීතය වන යේ ඕරත් හේ කුද්‍රත් කා අන්මොල් තෝෆා යන්න ගායනා කරන්නේ ජග්ජිත් සිං විසිනි
ඕරත් තුළ මන්දිරා බේඩි, අමන් වර්මා, බිජේ ආනන්ද්, සහ ප්‍රභා සිංහා ඇතුළු ප්‍රකට රූපවාහිනී නළු නිළියන් රැසක් රංගනයෙන් දායක වේ
ආශ්‍රේයයන් 

දූර්දර්ශන් රූපවාහිනී කතාමාලා
ඩීඩී නැෂනල් රූපවාහිනී කතාමාලාව
සෝනි එන්ටර්ටේන්මන්ට් ටෙලිවිෂන් කතාමාලා
2000 දශකයේ ඉන්දියානු රූපවාහිනී කතාමාලා
රූපවාහිනී කතාමාලා
බීනා බැනර්ජී හෙවත් බීනා හෝ බිනා ලෙස හැඳින්වෙන්නේ බෙංගාලි සහ හින්දි චිත්‍රපට සහ රූපවාහිනියේ රංගනයේ යෙදෙන ඉන්දියානු නිළියකි
පවුල 
බීනා බැනර්ජී උපත ලැබූයේ බීනා බටබ්‍යාල් ලෙසින් චිත්‍රපට නළු ප්‍රදීප් කුමාර්ගේ (මුලින් ප්‍රදීප් බට්‍යාබාල්
ප්‍රදීප් බැනර්ජී ලෙස ද හැඳින්වේ) (1925–2001) දියණිය ලෙසිනි
ඇය චිත්‍රපට අධ්‍යක්ෂක සහ නළු අජේ බිස්වාස් සමග විවාහ වූ නමුත්, පසුව ඔහුගෙන් වෙන්වූවා ය
ඇයගේ පුත්‍රයා වන සිද්ධාර්ත් බැනර්ජී හවුස්ෆුල් 2 (2012) සහ හිම්මත්වාලා (2013) යන චිත්‍රපට ද්විත්වය සඳහා සජීඩ් ඛාන්ගේ සහාය අධ්‍යක්ෂකවරයා ලෙස කටයුතු කොට තිබේ
බැන්ර්ජීට රීනා සහ මීනා නම් සොයුරියන් දෙදෙනකු ද, දේබිප්‍රසාද් නම් සොහොයුරකු ද වේ
වෘත්තිය
බීනා චිත්‍රපට 200කට අධික සංඛ්‍යාවක රංගනයෙන් දායක වී ඇත
ඇය "පරිවර්තන් – වින්ඩ්ස් ඔ‍ෆ් චේන්ජ්" චිත්‍රපටයේ සහ උත්තරන් (2008–2013) නම් සුප්‍රකට රූපවාහිනී කතාමාලාවේ ද චරිත නිරූපණය කළා ය
තේරේ ෂෙහෙර් මේන් තුළ ඇය පුෂ්පා ලෙස රංගනයේ යෙදෙයි
චිත්‍රපට නාමාවලිය

රූපවාහිනී වැඩසටහන් 
 උත්තරන් (2009-2013)
ගුණවන්ති උමේද් සිං බුන්දේලා ලෙස
 හිප් හිප් හුරේ (1998-2000)
පාසල් විදුහල්පතිනිය ලෙස

ආශ්‍රේයයන්

බාහිර සබැඳි
 

21වන සියවසේ ඉන්දියානු නිළියන්
හින්දි සිනමාවේ නිළියන්
බෙංගාලි සිනමාවේ නිළියන්
ජීවත්වන්නෝ
බෙංගාලි ජනයා
20වන සියවසේ ඉන්දියානු නිළියන්
ඉන්දියානු රූපවාහිනී නිළියෝ
1943 උපත්
උපන් ස්ථානය දක්නට නොමැති පුද්ගලයින්
ආයුබ් ඛාන් (උපත 1969 පෙබරවාරි 23) යනු ඉන්දියානු චිත්‍රපට සහ රූපවාහිනී නළුවෙකි
ඔහු වඩාත්ම ප්‍රකට වූයේ උත්තරන් (2008–2015) රූපවාහිනී කතාමාලාව හේතුවෙනි
ඔහු නළු නසීර් ඛාන් සහ බෙගම් පාරාගේ පුත්‍රයා වේ
ඔහුගේ පියා නළු දිලීප් කුමාර්ගේ සොහොයුරා විය
ඔහුගේ මව අම්රිතා සිංගේ මෑණියන් වූ රුක්ෂානා සුල්තානාගේ මාතෘ පාර්ශ්වීය නැන්දණිය ද වේ
1992 සිට ඔහු චිත්‍රපට 20කට අධික සංඛ්‍යාවකට සහ රූපවාහිනී කතාමාලා ගණනාවකට සිය දායකත්වය ලබා දී ඇත
පෞද්ගලික දිවිය
හින්ද්කෝ කථා කරන අවාන් ගෝත්‍රයක උපන් මොහු, 1950 දශකයේ හිටපු නිළි බෙගම් පාරා සහ නළු නසීර් ඛාන්ගේ පුත්‍රයායි
ඔහුගේ මවගේ සොයුරිය වූ සරීනා යනු නිළි අම්රිතා සිංගේ මෑණියන් වන රුක්ෂානා සුල්තානාගේ මවයි.

ආයුබ් රොක් ඔන්
(2008) සහ ද ඩර්ටි පික්චර් (2011) වැනි චිත්‍රපට නිසා ප්‍රකට වූ නිහාරිකා භාසින් සමග විවාහ විය
ඔවුන් මුණගැසී තිබුණේ කොලිජීයේදී ය
නිහාරිකා සිය අධ්‍යාපනය සඳහා එක්සත් ජනපදය කරා යාමත් සමග ඔවුහු වෙනත් පුද්ගලයන් සමග විවාහ වූහ
වසර 11කට පසු දික්කසාද වූ ඔවුහු එකිනෙකා සමග විවාහ වූහ
චිත්‍රපට 
 යේ දූරියාන්(2011)
අභේ (විශේෂ නිරූපණය)
 තෝ බාත් පක්කි
සුරින්දර් සක්සේනා
 සමානත් (2009)
සුනිල්
 තීශ්‍රි ආන්ඛ්
ද හිඩ්න් කැමරා (2006)
ඉන්ස්පෙක්ටර් වික්‍රම්
 අපහරන් (2005)
කාශිනාත්
 රේවතී(2005)
 තෞබා තෞබා (2004)
මෝහන් ෂාන්බාඝ්
 කුච් තෝ ගඩ්බඩ් හේ (2004)
සංජේ බී. ඛන්නා
 වෝහ් (2004)
ශේඛර් අම්‍රිත්සාරි
 එල්ඕසී
කාර්ගිල් (2003)
මේජර් පී.එස්. ජංඝු
 ගංගාජල් (2003)
ඉන්ස්පෙක්ටර් ෂාහීද් ඛාන්
 කයාමත්
සිටි අන්ඩර් ත්‍රෙට් (2003)
 මේඝ්ලා ආකාශ් (2003)
ජබේද් අහමද් (බංගලාදේශ චිත්‍රපටය)
 කිත්නේ දූර්
කිත්නේ පාස් (2002)
නිමේෂ්
 චිල් චාතා හේ (2001)
රෝහිත්
 මේලා (2000)
රාම් සිං, රූපාගේ සොහොයුරා (විශේෂ නිරූපණය)
 චේහ්රා (1999)
අවිනාශ් සක්සේනා
 ජානේ ජීගර් (1998)
රවී කුමාර්
 හෆ්තා වාසුලි (1998)
රාම් චෞහාන්
 ඛෝටේ සික්කී (1998)
විජේ
 දාඩගිරි (1997)
අමර් සක්සේනා
 ජීයෝ ෂාන් සේ (1997)
ගෝපාල
 සල්මා පේ දිල් ආ ගයා (1997)
 ද ඩෙත් සෙන්ටෙන්ස්
මෘත්‍යු දණ්ඩ් (1997)
විනයි සිං
 ඛිලෝනා (1996)
අජේ
 සංජේ (1995)
සංජේ සිං
 සලාමි (1994)
විජේ
 මේරි ආන් (1993)
සලීම්
 මෂූක් (1992)
කරන් කුමාර්

රූපවාහිනී කතාමාලා
 ශක්ති — අස්තිත්ව කේ ඒහ්සාස් කි (2016-වර්තමානය)
සෞම්‍යා සහ සූර්භිගේ පියා මනින්දර් 
 සාබ් ජි (2016)  
 සින්දගි අභි බාකි හේ මේරේ ගෝස්ට්(2015-2016)
කීත් ඇඩම්ස්
 ෆීර් භි නා මානේ
බඩ්තාමීස් දිල් (2015)
කුබර් මල්හෝත්‍රා
 ඒක් හසිනා ති (2014 අප්‍රේල් 14 – 2014 දෙසැම්බර් 20)
රාජ්නාත් ගොවෙන්කා
 ඒක් තා රස්ටි II සහ III (2012 නොවැම්බර් 22 - 2015)
ඉන්ස්පෙක්ටර් (කීමත් ලාල්)
 උත්තරන් (2008–2014)
ජෝගි ඨාකූර්
 සාජ්දා තේරේ ප්‍යාර් මේන් (2012)
 හොංගේ ජුදා නා හම් (2012-2013)
අබිමන්‍යු දග්ගල්
 දිල් සේ දියා වචන්(2010-2011)
ගෝවින්ද් කර්මාර්කර්
 රාඛි - ඒක් අතූත් රිෂ්තේ කි දෝර් (2008–09)
භායි රාජා (බාල්රාජ් ඨාකූර්)
 ජීතේ හේන් ජිස්කේ ලියේ (2007)
අංජලීගේ සැමියා
 ඉන්ඩියා කෝලිං (2005-2006)
ආදිත්‍යගේ වැඩිමහ්ල සොයුරා/ කාමිනීගේ සැමියා
 කශිෂ්
 පියා බිනා (2002)
 මස්කාන් (2000)
 තු නසීබ් හේ කිමි ඕර් කා (2000)
 සම්බන්ධ් (2000)
 ආන්ධි (2003)
වරුන්
 කරිෂ්මා – ද මිරේකල්ස් ඔෆ් ඩෙස්ටිනි (2003)
 ත්‍රිකෝණ් (
ඉන්ස්පෙක්ටර් රවී
 අපහරන් (2001)
මහාභාරත් (2001)
පරික්ෂිත්

සම්මාන

ආශ්‍රේයයන්

බාහිර සබැඳි

 

ජීවත්වන්නෝ
ඉන්දියානු මුස්ලිම්වරු
ඉන්දියානු චිත්‍රපට නළුවන්
ඉන්දියානු රූපවාහිනී නළුවෝ
හින්දි සිනමාවේ නළුවන්
ඉන්දියානු සෝප් ඔපෙරා නළුවන්
1969 උපත්
හින්ද්කෝවන් සම්භවයක් ඇති ඉන්දියානු ජනයා
නන්දිනී යනු 2017 ජනවාරි 23 දින විකාශය ඇරඹි දකුණු ඉන්දියානු බහු-භාෂා අතිස්වාභාවික රූපවාහිනී නාට්‍යයකි
සන් ටීවී, ජෙමිනි ටීවී, සූර්යා ටීවී සහ උදය ටීවී නාළිකා ඔස්සේ විකාශය ඇරඹි මෙය නාගින් කතාමාලාවෙන් පසු ඉන්දියාවේ දෙවන විශාලතම සහ දකුණු ඉන්දියාවේ විශාලතම පිරිවැයක් දරා නිපදවූ රූපවාහිනී කතාමාලාව ලෙස පවසනු ලබයි
රාහුල් රවී, මාලවිකා වේල්ස්, නිත්‍යා රාම් සහ බේබි ආදිත්‍රි කතාමාලවේ ප්‍රධාන නළු නිළියන් වේ
මෙම කතාමාලාව නිෂ්පාදනය කොට ඇත්තේ දෙමළ චිත්‍රපට අධ්‍යක්ෂකවරයකු වන සුන්දර් සී. සහ දකුණු ඉන්දීය නිළි කුෂ්බූ විසිනි
මෙම වැඩසටහන් ප්‍රේක්ෂකයා වෙතින් පැසසුම් සහ ආකර්ෂණය ලබා ඇත
මෙම කතාමාලාව, විකාශය අරඹා පළමු සති කිහිපය ඇතුළතම ඉන්දියාවේ වඩාත්ම නැරඹූ රූපවාහිනී කතාමාලාවක් බවට පත්වෙමින් දැවැන්ත සාර්ථකත්වයක් හිමි කරගෙන තිබේ
මෙම කතාමාලාව සඳුදා සිට සෙනසුරාදා දක්වා දිනවල ප
00ට සහ පෙ.ව. 10
30ට (සන් ටීවී නැවත විකාශය) (IST) සන් ටීවී සහ ජෙමිනි ටීවී නාළිකා ඔස්සේ පිළිවෙලින් දෙමළ සහ තෙලිඟු භාෂාවලින් විකාශය විය
සූර්යා ටීවී ඔස්සේ මලයාලම් ප්‍රභේදය සඳුදා සිට සෙනසුරාදා දක්වා ප
00ට සහ ප
ව. 3
00ට (සූර්යා ටිවී නැවත විකාශය) විකාශය වූ අතර, කන්නඩ ප්‍රභේදය උදය ටීවී නාළිකාව ඔස්සේ සඳුදා සිට සිකුරාදා දක්වා ප
30ට (IST) විකාශය විය
ශ්‍රී ලංකාව තුළ මෙහි දෙමළ ප්‍රභේදය සිංහල උපසිරැසි සමගින් සඳුදා සිට සිකුරාදා දක්වා ප
ව. 10
30ට ශක්ති ටීවී නාළිකාවෙන් විකාශය කෙරේ
මෙය සංස්කරණය කොට ඇත්තේ ජාතික සම්මානලාභී ශ්‍රීකාන්ත් එන්.බී. සහ ඔහුගේ දිගුකාලීන සහායක සී. එම්. සෙල්වකුමාර් විසිනි
කථාපුවත

ගංගා යනු ධනවත් පවුලක සේවිකාවක් වන අතර, ඇය ධනවත් මන්දිරයකට පිටතින් දිවිගෙවයි. මන්දිරයේ හිමිකරු වන රා‍ජශේඛර් සිට හැටවන වයස්හි පසුවන අතර, සිය සොයුරිය සහ එකම පුතු සමගින් කුඩා නගරයක ජීවත් වෙයි
ඔවුන්ගේ පවුලට නගරවාසීන්ගේ ඉමහත් ගෞරවයක් හිමි වේ
ඥාතීන් බොහෝදෙනකු සිටිය ද, ඔවුහු මන්දි‍රයේ හුදකලා දිවියක් ගතකරති
මන්දිරයෙන් පිටත පිහිටි නාග ගොඩැල්ල කෙරෙහි ගංගා උනන්දු වෙයි
එහි දිවිගෙවන නාගයා ‘නාගම්මා’ යැයි සලකා ඇය වන්දනාමාන කරන්නේ එම නාගයා සැබැවින්ම "ඉච්ඡාධාරී නාගයකු" (මිනිස් වෙස් ගන්නා නාගයකු) බැව් නොදැන ය
වසර ගණනාවක් තිස්සේ මන්දිරයේ පවුලෙන් පළිගැනී‍මේ අපේක්ෂාවෙන් පසුවන මෙම නාගිනිය, මලයාලි නම්භූධිරි බන්ධනයකට නතු කොට ඇත
මෙම නාගයාව වන්දනාමාන කරන කන්‍යාවියකගේ රුධිර බිඳුවක් නාගයාගේ සිරුරෙහි ගැටුණහොත්, ඌට නැවත සිය සියලු බලයන් ලබාගත හැක
එතැන් පසුව, මෙම නාගයාගේ පලිගැනීමෙන් රාජශේඛර්ගේ පවුල මුදවා ගැනීමට කිසිවකුට නොහැකි වනු ඇත
රාජශේඛර්ගේ සෞඛ්‍ය තත්ත්වය හදිසියේම අයහපත් අතට හැරේ
මේ නිසා ඔහුට කනවැන්දුම් පුරුෂයකු වන සිය පුත් අරුන්හට නැවත විවාහයක් කරදීමට අවැසි වේ
ඔහුගේ ඥාතීන් එක්රැස් වන්නේ පවුලේ යහපත සඳහා නොව පවුලේ ධනය පැහැර ගැනීමටයි
කෙසේනමුත්, ඥාතීන්ගේ පැමිණීමත් සමග අද්භූග සිදුවීම් ගණනාවකට මුහුණපෑමට සිදුවේ
නම්බූධිරිවරයකු කැඳවන අතර, එහි දී අනාවරණය වන්නේ අරුන්ගේ පළමු බිරිඳ වූ ජානකීගේ ආත්මය විසින් මෙම වියවුල් ඇතිකරන බවයි.

එසේම ජානකීගේ ආත්මය මෙම සියලු දේ සිදු කරන්නේ ධනලෝභී ඥාතීන්ගෙන් සිය සැමියා වූ අරුන්ව බේරා ගැනීමට බවත් හෙලි වේ
ආත්මය නම්භූධිරිට හෙළිකරන්නේ ජානකී සහ අරුන් ප්‍රීතිමත් විවාහ දිවියක් ගතකළ බවත්, ඇය දරු උපතේ සංකූලතා හේතුවෙන් මියගියේ යැයි පැවසුණ ද, සැබැවින්ම අරුන්ගේ මාමණ්ඩිය වූ ධර්මරාජ්, ඔහුගේ පුත් මූර්ති සහ අරුන්ගේ මිතුරකු වන බාලාජි විසින් ඇයව මරාදමා ඇති බවයි. මේ අතර, ජානකීට උපන් සිය දියණිය වන දේවසේනා තවමත් ජීවත්වන බව වටහාගන්නා අරුන්, ඇයව නැවත මන්දිරයට රැගෙන එයි
සිය මරණයට පලිගැනීමක් වශයෙන් ජානකී අරුන්ගේ මිතුරා වන බාලාජිව මරාදමයි
ජානඛීගේ ආත්මය හේතුවෙන් කලබල වී සිටින ඥාතීන් දේවසේනාගේ පැමිණීමත් සමග ව්‍යාකූල වේ
ඔවුහු මංගල්‍යයේ කටයුතුවලින් ඉවත් වෙති
නම්භූධිරි පවුලට උපදෙස් දෙන්නේ දිව්‍යමය ආශිර්වාදය ඇති ගංගාව අරුන්ට විවාහ කර දෙන ලෙසයි
එක් දිනෙක, සර්ප ගොඩැල්ල අසල දී අනතුරකින් ගංගාගේ රුධිරය නාගයාගේ සිරුරෙහි ස්පර්ශ වේත එලෙසින් සර්ප ගොඩැල්ලෙහි සිරකොට සිටි ඉච්ඡාධාරී නාගයා නිදහස් වේ
මෙම සිදුවීමෙන් පසුව, රාජශේඛර්ගේ පවුලෙන් පළිගැනීමට අපේක්ෂා කරයි
පවුලේ කිසිදු සැකයකින් තොරව සිය පළිගැනීම සිදු කිරීමට නම් තමන්ට මනුෂ්‍ය ශරීරයක් අවැසි බව ඉච්ඡාධාරී නාගිනිය බවසයි
නන්දිනී ලෙස පෙනීසිටිමින් නාගිනිය ගංගාගේ සිරුරට ඇතුළු වෙයි
එසේවුව ද, නන්දිනී (ඉච්ඡාධාරී නාගිනිය) පුවලේ සියලු දෙනාම මරාදමා ඇගේ පළිය ගැනීමට සහාය වීම ගංගා ප්‍රතික්ෂේප කරයි
නන්දිනී වටහා ගන්නේ රාත්‍රියේ තමන්ගේ නාග ස්වරූපය පවතින්නේ මිනිත්තු කිහිපයකට පමණක් බවයි. සිය සැබෑ ස්වරූපය ලබාගැනීමට මාස 10කින් එළඹෙන චිත්‍ර පූර්ණමි දිනය තෙක් ඉවසීමට නාගිනියට සිදු වේ
සිය පවුල රැක ගැනීමට දේවසේනාගේ සිරුරට ඇතුළුවන ජානකී නන්දිනීගේ උපායයන් ව්‍යර්ථ කරයි
සිදුවීම් ගණනාවකට පසු, ජානකී හේතුවෙන් නන්දිනීහට අරුන් සහ දේවසේනාව මරාදැමීමට නොහැකි වේ
සිය නිවසේ සිටින දුෂ්ට ආත්මය සොයාගැනීමට රාජශේඛර් ‍හා පවුල නොයෙකුත් ක්‍රියාමාර්ග අනුගමනය කළ ද නන්දිනී ඒ සියල්ල ව්‍යර්ථ කරයි
පසුව, අනාවරණය වන්නේ රාජශේඛර් සිය ව්‍යාපාර සගයන් සමග එක්වී සිවනාගම්/පාර්වතී සහ මූණිසාමිගේ බිරිඳ මරාදමා නාග දේවතාවියගේ ප්‍රතිමාවේ රන් ඵලක තුනක් සොරකම් කොට ඇති බවයි. නම්භූධිරි විසින් කුඩා නාගිනිය වූ නන්දිනී ගොඩැල්ලෙහි සිරකොට තිබිණි
වර්තමානයේ, ජානකී නන්දිනී සහ භෛරවීගෙන් සිය පවුල රැකගැනීමට ප්‍රයත්න දරයි
රන් ඵලක තුන නැවත ආරක්ෂිතව ලබාගැනීමට නන්දිනී සිය මවට වූ පොරොන්දුව අනුව, ඇය රාජශේඛර්ගේ මිතුරන්ගෙන් අයකු මන්දිරයට කැඳවීමට කටයුතු යොදයි
රාජශේඛර්ගේ මිතුරා පැමිණෙන අවස්ථාවේ ඇය ඔහුව මරාදමා එක් රන් ඵලකයක් ලබාගැනීමට උත්සාහ දරුරුව ද, විවිධ බාධාවන් නිසා ඔහුව මරාදැමිය නොහැකි වේ
පොලීසිය ඔහුව රෝහල්ගත කරයි
කෙසේනමුත්, ඇය රෝහලේ දී රාජශේඛර්ගේ මිතුරාව මරා දමමින් එහි වරද අහිංසක ගංගා මත පටවන්නේ ඇගේ සිරුරෙන් නික්මෙමිනි
පොලීසිය ගංගාව සිරගත කරයි
අරුන් සහ දේවසේනා විසින් ගංගාට සත්‍යය හෙළිකරන මෙන් පැවසුව ද, ගංගා එයට සූදානම් නැත
පසුව ගංගා ඉදිරියට පැමිණෙන ජානකී නන්දිනීගේ දුෂ්ට ක්‍රියාවන් පිළිබඳ ඇයට හෙළිකරයි

ඉන් පසුව, ධර්මරාජ්ගේ දියණිය වන මායා රෝහලේ සිට පැමිණෙන අතර, ඇය අරුන්ගේ විවාහය පිළිබඳ නොදැනුවත් ය
ඇය අරුන්ව විවාහ කරගැනීමට තැත් කරයි
මේ අතර රන් ඵලක තුන ලබාගැනීමට දුෂ්ට ස්ත්‍රියක මන්දිරය වෙත පැමිණේ
නමුත් ජානකී හේතුවේන එම දුෂ්ටාත්මය බිය වේ
මේ නිසා ඇය දේවසේනා සමග මිතුරුවී ඇයට සෙනෙහස පාමින්, ජානකී හා ඇගේ බලය ඡායාරූපයක් තුළ සිර කරයි
මෙලෙසින් ජානකීට ඉන් පිටතට පිවිසිය නොහැකි වේ
දැන් කථාව ගලායන්නේ නන්දිනී රන් ඵලක ලබාගැනීමට සමත්වේ ද, නැතහොත් ගංගා සිරභාරයෙන් නිදහස් වී පැමිණෙන් කෙසේ ද යනුවෙනි
චරිත නිරූපණය

ප්‍රධාන චරිත
 කුෂ්බූ, පාර්වතී/සිව නාගම් ලෙස (මියගිය)
 විජයකුමාර්, රාජශේඛර් ලෙස
අරුන්ගේ පියායි
(ප්‍රධාන එදිරිවාදියා)
 නිත්‍යා රාම්, ගංගා අරුන් ලෙස
ප්‍රධාන කාන්තා චරිතයයි
අරුන්ගේ දෙවන බිරිඳ/නන්දිනී හා ශක්ති නාගම් (පරපෝෂී)
 නරසිංහ රාජු, මූණිසාමි ලෙස
නන්දිනීව හදාගත් පියායි
රාහුල් රවී, අරුන් රා‍ජශේඛර් ලෙස
ප්‍රධාන පිරිමි චරිතයයි
මාලවිකා වේල්ස්, ජානකී අරුන් ලෙස (මියගිය)
අරුන්ගේ පළමු බිරිඳයි
බේබි ආදිත්‍රි, දේවසේනා අරුන්/ ජානකී (ආත්මය) ලෙස
අරුන් සහ ජානකීගේ දියණියයි
ගංගාගේ සුළු දියණියයි
ගායත්‍රි ජයරාමන්, භෛරවී ලෙස
ජානකීගේ ඥාති සොයුරියයි
(එදිරිවාදිනියකි)

අතිරේක චරිත
 විජයලක්ෂ්මී/ශ්රී විරාසය, දේවී ලෙස
රා‍ජශේඛර්ගේ සොයුරියයි
සචු, රා‍ජශේඛර්ගේ වැඩිමහල් සොයුරිය ලෙස
 ශ්‍රීගනේෂ්, ඊශ්වරන් ලෙස
දේවිගේ සැමියායි
රමේශ් පණ්ඩිත්, ධර්මරාජ් ලෙස
රාජශේඛර්ගේ මස්සිනායි
තමීම් අන්සාරි, බාලාජි ලෙස
අරුන්ගේ මිතුරෙකි
කීර්ති, මායා ලෙස
ධර්මරාජ්ගේ දියණියයි
ශබ්නම්, රම්‍යා ලෙස
මංජුගේ දියණියයි
මංජුලා, ශාන්ති ලෙස
දේවීගේ දියණියයි
කිරාන්, මූර්ති ලෙස
ධර්මරාජ්ගේ පුත්‍රයායි
මීනා, ලීලා ලෙස
ධර්මරාජ්ගේ බිරිඳයි
වානිශ්‍රී, බටහිර වෛද්‍යවරයා ලෙස
 පද්මිණි, මංජු ලෙස
රාජශේඛර්ගේ සොයුරියකි
භානුප්‍රකාශ්, මංජුගේ සැමියා ලෙස
 සිවකුමාර්, වෛද්‍යවරයා ලෙස
 ගිරිෂ්, රාජශේඛර්ගේ මිතුරකු ලෙස
 විචූ විශ්වනාත්, රාජශේඛර්ගේ මිතුරකු ලෙස

විශේෂ නිරූපණ
 සිංගම්පුලි (කථාංගය 01)
 වෛයාපූරි (කථාංගය 64)

ඇගයීම් 
පහත වගුවේ, නිල් පැහැ සංඛ්‍යා මගින් පහළම පාඨාංකත් සහ රතු පැහැ සංඛ්‍යා මගින් ඉහළම පාඨාංකත් නිරූපණය වේ
අන්තර්ජාතික විකාශය
මෙම කතාමාලාව 2017 ජනවාරි 23 දින සන් ටීවී නාළිකාව ඔස්සේ විකාශය ඇරඹී ය
එසේම එය සන් ටීවී HD නාළිකාවෙන් ද විකාශය වේ
අන්තර්ජාතිකව නාළිකාවේ අන්තර්ජාතික බෙදාහැරීම ඔස්සේ ද මෙය විකාශය වේ
මෙය සන් ටීවී ඔස්සේ ශ්‍රී ලංකාව, අග්නිදිග ආසියාව, මැද පෙරදිග, එක්සත් ජනපදය, කැනඩාව, යු‍රෝපය, ඕෂනියාව, දකුණු අප්‍රිකාව සහ උප සහරානු අප්‍රිකාවේ විකාශය කෙරේ
ආශ්‍රේයයන්

සන් ටීවී රූපවාහිනී කතාමාලා
දෙමළ රූපවාහිනී සෝප් ඔපෙරා
තමිල් නාඩු නාට්‍ය රූපවාහිනී කතාමාලා
දෙමළ ෆැන්ටසි රූපවාහිනී කතාමාලා
දෙමළ සංත්‍රාස ප්‍රබන්ධ රූපවාහිනී කතාමාලා
දෙමළ ප්‍රේම වෘත්තාන්ත රූපවාහිනී කතාමාලා
2017 දෙමළ-භාෂා රූපවාහිනී කතාමාලා ඇරඹීම්
දෙමළ-භාෂා රූපවාහිනී වැඩසටහන්කරණය
මැලේසියාව පසුබිමෙහි නිර්මාණය වූ රූපවාහිනී වැඩසටහන්
රූපවාහිනී කතාමාලා
මේරි දුර්ගා යනු ස්ටාර් ප්ලස් නාළිකාව ඔස්සේ විකාශය වන නිෂ්පාදකවරයකු බවට පත් අධ්‍යක්ෂක රවීන්ද්‍ර ගෞතම් සහ නිෂ්පාදක ප්‍රදීප් කුමාර් විසින් සිය “පේපර්බැක් ෆිල්ම්ස්” සන්නාමය යටතේ නිර්මාණය කරන ලද ඉන්දියානු රූපවාහිනී කතාමාලාවකි
මෙම කතාමාලාව විකාශය ඇරඹූයේ 2017 ජනවාරි 26 දින ය
කථාපුවත
මෙම කථාව ගලායන්නේ ධාවන ශිල්පිනියක වීමට සිහින මවන දැරියකගේ (දුර්ගා) අත්දැකීම් ඔස්සේ ය
මෙමගින් පියකු සහ දියණියකගේ අලංකාර සහ සංවේදී සම්බන්ධතාව නිරූපණය වේ
ජීවිතයේ සැබෑ අත්දැකීම් ඉස්මතු කරමින් යෂ්පාල් චෞධරි (පියා) හර්යානාහි පාසලක ලිපිකරුවකු ලෙස සේවය කරයි
ඔහුගේ එකම සිහිනය වන්නේ සිය දියණිය වන දුර්ගාගේ අනාගතය උදෙසා ඇයට අධ්‍යාපනය ලබා දීමයි
කැපවී ඉගෙනුම ලැබුව ද, දුර්ගාට යෂ්පාල්ගේ අරමුණු වෙත ළඟා විය නොහැකි වේ
සිය අනෙකුත් ඥාතීන් මෙන් නොව පාසල් ලිපිකරුවකු වන යෂ්පාල් පිරිමි දරුවකු වුව ද, ගැහැනු දරුවකු වුව ද අධ්‍යාපනයෙන් ඉදිරියට යා යුතු බවට ප්‍රගතීශීලී මත දරන්නෙකි
අනෙක් අතින්, 12 වියැති ක්‍රියාශීලී දැරියක වන දුර්ගා හර්යානාවේ සැමතැනම සැරිසරයි
සරුංගල් පසුපස දිවීම, අඹ ගස් මතට නැගීම සහ ගංගාවේ පිහිනීමට ඇය ප්‍රිය කරයි
ළමාවියේ සොඳුරු බව අත්වින්ද ද, දුර්ගාට සිය පියාගේ අපේක්ෂා සැබෑ කළ නොහැකි වේ
ඇයට ගණනය කිරීම් නොවැටහෙන අතර, අකුරු සහ ඉලක්කම් අතර ඇය අතරමං වේ
අනතුරුව කථාව වසර කිහිපයක් ඉදිරියට දිව යයි
වසර 5ක ඉදිරිය
වසර 5කට පසු, දුර්ගා වැඩී සිටින අතර, සිය පවුල රැක බලාගැනීම මෙන්ම සිය සිහින ඉටු කරගැනීමේ ද වගකීම ඇයට පැවරී ඇත
ඇයට සිය සිහින ඉටු කරගැනීමට අවැසි ය
පසුව ඇයට සංජේ ප්‍රින්ස් හෙවත් එස්පී නම් ඇගේ පාසල් වියේ මිතුරාව හමුවේ
චරිත නිරූපණය

ප්‍රධාන
 විකී අහූජා, යෂ්පාල් චෞධරි ලෙස
 ශ්‍රීෂ්ති ජයින්, දුර්ගා ලෙස
 පරස් කල්නවත්, නංජේ ප්‍රින්ස් හෙවත් එස්පී ලෙස
 සත්‍යා තිවාරි, විද්‍යාල සභාපති සෑම් ලෙස

ප්‍රතිවර්තී චරිත
 අමර්දීප් ජා, දාදි ලෙස
 රජීව් කුමාර්, බ්‍රීජ්පාල් ලෙස
 උර්ෆි ජාවෙද්, ආර්තී ලෙස
 රශ්මි ෂාව්, අන්නපූර්ණා ලෙස
 ජ්‍යෝතිකා කුක්‍රේටි, ශීලා චාචි ලෙස
 ඓශ්වර්යා ෂර්මා / සොනාල් පරිහාර්, අම්රිතා ලෙස
 රාජේශ් ශ්‍රීන්ගර්පූරේ / අංකුර් නයියර්, රාජ්වීර් රාණා පුහුණුකරු ලෙස
 රාජ් ශ්‍රනාගත්, මනෝහර් ලෙස
 ප්‍රින්ස් සිං, 2/2 භග්වත් ලෙස
 ආශ්නා කිෂෝර්, ශිල්පා ලෙස
 රකීබ් අර්ෂද්, SRK ලෙස
 මොහම්මද් සවුද්, බන්සි ලෙස 
 රාමංශ් බුන්දේලා, බන්ටු ලෙස
 ඩොලී සෝහි, එස්පීගේ මව ලෙස
 පරස් ෂර්මා, එස්පීගේ සොහොයුරා ලෙස
 අභිලාෂා ජඛාර්, එස්පීගේ සොයුරිය ලෙස

හිටපු චරිත
 අනන්‍යා අගර්වාල්, ලාබාල දුර්ගා ලෙස
 අර්ෂිෆා ඛාන්, ලාබාල ආර්තී ලෙස
 යෂ් මිස්ත්‍රි, ලාබාල සංජේ ප්‍රින්ස් ලෙස
 අධ්වික් මහාජාන්, මාධව් ලෙස
 සෝහම් ජාධව්, ලාබාල මනෝහර් ලෙස
 සංජේ කෞෂික්, රිෂි ලෙස
 රාඛී ටන්ඩන්, සුභද්‍රා ලෙස
 නන්දනී මාස්ටර්, ශ්‍රීජිතා ලෙස
 මෝසින්, ලාබාල භග්වත් ලෙස

අන්තර්ජාතික විකාශය
 තුළ සිංහලෙන් හඬකවන ලද මෙම කතාමාලාව ටීවී දෙරණ නාළිකාව ඔස්සේ දුවන ළමයා යන තේමාව යටතේ විකාශය වේ
ආශ්‍රේයයන්

බාහිර සබැඳි 
 මේරි දුර්ගා සඳහා හොට්ස්ටාර්හි ඇති ගිණුම

ඉන්දියානු නාට්‍ය රූපවාහිනී කතාමාලා
ස්ටාර් ප්ලස් රූපවාහිනී කතාමාලා
2017 ඉන්දියානු රූපවාහිනී කතාමාලා ඇරඹීම්
රූපවාහිනී කතාමාලා
මුවංගල රජ මහා විහාරය යනු ශ්‍රී ලංකාවේ නැගෙනහිර පළාතේ මුවංගල පිහිටි පුරාණ බෞද්ධ විහාරස්ථානයක් වේ
එය හිඟුරාණ – අම්පාර මාර්ගයෙහි හිඟුරාණ නගරයේ සිට කිලෝමීටර 3ක් පමණ දුරින් පිහිටයි
විහාරය

මුවංගල පිහිටි විහාර සංකීර්ණය, අම්පාර සහ හිඟුරාණ අතර පිහිටි පර්වත මස්තක ද්විත්වයක පිහිටා තිබේ
නූතන විහාරාරාම ගොඩනැගිලි පර්වතය පාමුල පිහිටා තිබෙන අතර පුරාණ විහාරයට අයත් නටඹුන් ඉදිකිරීම් පර්වතයෙහි මුදුනත මත විසිර පවතී
පුරාණ ඉදිකිරීම් අතර, සිරිපතුල් ගල්, ආසනඝරයක්, සදකඩපහණ කොටස්, පඩිපෙල්, පර්වත ලිපි, කටාරම් ලෙනක්, ගොඩනැගිලි වල පාදම් සහ කණු හදුනාගත හැකිය
මූලාශ්‍ර

බාහිර සබැඳි

 

අම්පාර දිස්ත්‍රික්කයේ බෞද්ධ සිද්ධස්ථාන
අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක
ලයාල් මූනීර් අබ්බුඩ් (Arabic
1982 මැයි මස 15 වන දින) ලෙබනන ජනප්රිය ගායක, ජන සංගීතය, විනෝදාස්වාද ශිල්පියෙකු, ශබ්ද කෝෂයක්, ප්රසංග නර්තන ශිල්පිනියක්, සුදුසු මාදිලියක්, මුස්ලිම් මානුෂීය සහ ව්යාපාරික කාන්තාවක්
References 

1982 උපත්
ජීවමාන ජනයා
ස්ථිතික විදුලි බලය යනු ද්රව්යයේ මතුපිට හෝ මතුපිට මත විද්යුත් ආරෝපණ අසමතුලනයකි
විදුලි ධාරාවක් හෝ විද්යුත් විසර්ජනයකින් එය ඉවත් කිරීමට හැකි වන තුරු එම චෝදනාව තවමත් පවතී
වයර් හෝ වෙනත් සන්නායක මගින් ප්රවාහනය කරන ලද වත්මන් විදුලි බලය සමඟ ප්රතිවිරුද්ධව විදුලි බලය පරස්පර ලෙස විදුලිය ජනනය කරයි
මතුපිටට සම්බන්ධ වන හා එකිනෙකට සම්බන්ධ වන විට ස්ථිතික විද්යුත් ආරෝපණයක් නිර්මාණය කළ හැකි අතර, අවම වශයෙන් එක් පෘෂ්ඨයක් විදුලි ධාරාවකට ඉහළ ප්රතිරෝධයක් ඇති අතර (එම නිසා එය විද්යුත් පරිවාරකය) වේ
ස්ථිතික විදුලියෙහි ඇති බලපෑම් බොහෝ දෙනෙකුට හුරුපුරුදු බැවින්, විශාල විදුලි සන්නායකයකට (උදාහරණ ලෙස බිමට යන මාර්ගය) හෝ ප්රදේශයක් වෙත ගෙන එන විට අතිරික්ත ආරෝපණයක් උදාසීන වීම නිසා මිනිසුන්ට හැඟී, ඇහුම්කන් දී පවා දැකිය හැකිය
ප්රතිවිරුද්ධ ධ්රැවීයතාව (ධන හෝ සෘණ) අතිරික්ත චෝදනාවක්
ස්ථිතික කම්පනයක ඇති හුරුපුරුදු සංසිද්ධිය - වඩාත් විශේෂිතව, විද්යුත්ස්ථාපිත විසුරුවීම - ආරෝපණ උදාසීන කිරීම මගින් හේතු වේ

ස්ථිතික විදුලි හේතු

සාමාන්යයෙන් ඉලෙක්ට්රෝනිකව උදාසීන වන ද්රව්ය වලින් සෑදූ පරමාණු වලින් සෑදී ඇති නිසා ඒවායේ ධන ආරෝපණ (ප්රෝටෝන වල න්යෂ්ටියේ) හා ඍණ ආරෝපණ (න්යෂ්ටිය වටා ඇති "ෂෙල් වෙඩි" ඉලෙක්ට්රෝන) අඩංගු වේ
ස්ථිතික විදුලියෙහි සංසිද්ධිය සඳහා ධනාත්මක හා සෘණ ආරෝපණ වෙන් කිරීම අවශ්ය වේ
ද්රව්ය දෙකක් සම්බන්ධ වන විට ඉලෙක්ට්රෝන එක් ද්රව්යයක සිට අනිකුත් ද්රව්ය දක්වා ගමන් කළ හැකි අතර, එක් ද්රව්යයක් මත ධන ආරෝපණ අතිරික්තයක් ඉතිරි වන අතර අනෙක් පැත්තෙන් ඍණ ආරෝපණ ආරෝපණයක් ද ඇත
ද්රව්ය වෙන් වූ විට මෙම ආරෝපණ අසමතුලිතතාව රඳවා තබා ගනී
ආරෝපිත-ආරෝපිත ආරෝපණ වෙන් කිරීම

විද්යුත් වශයෙන් උදාසීන වස්තුවකට ආසන්නව ගෙන එන ලද වස්තුවක් මධ්යස්ථ වස්තුවක් තුළ ආරෝපණයක් වෙන් කරයි
එම ධ්රැවීයතාවන්ගේ ප්රතිශතයන් පරාවර්තනය වී ප්රතිවිරුද්ධ ධ්රැවීයතාවේ ආරෝපණ ආකර්ෂණය වේ
විද්යුත් ආරෝපණ අන්තර් ක්රියාකාරීත්වය නිසා බලය වැඩි වීම නිසා වේගයෙන් දුර වැඩි දුරට වේගයෙන් පහත වැටෙමින් ඇති අතර, ප්රතිලෝම ධ්රැවීයතාවයේ ප්රතිවිපාක වඩාත් විශාල වන අතර එම වස්තු දෙක ආකර්ෂණීය බලයක් ලෙස සලකනු ලැබේ
චලනය වඩා නිදහසේ චලනය වන බැවින් උදාසීන වස්තුව විද්යුත් සන්නායකයක් වන විට එහි බලපෑම වඩාත්ම ප්රකාශ වේ
ආරෝපිත-ආරෝපිත ආරෝපණ වෙන්වීමක් සහිත වස්තුවක කොටසක ප්රවේශමෙන් භූමිගත කිරීම, වස්තුවක් ගෝලීය, ස්ථිර ආරෝපණයක් සහිතව ඉලෙක්ට්රෝන සදකකට එක් කිරීම හෝ ඉවත් කිරීම කළ හැකිය
මෙම ක්රියාවලිය Van de Graaff උත්පාදකයේ ක්රියාකාරීත්වයට අත්යාවශ්ය වන අතර, ස්ථිතික විදුලියෙහි ප්රතිවිපාක පෙන්වීමට බහුලව භාවිතා වන උපකරණයකි
ස්ථිතික විසර්ජනය ප්රධාන ලිපි
විද්යුත්ස්ථිතිමය විසර්ජනය සහ කොහොන විසර්ජනය ස්ථිතික විද ත් සමඟ සම්බන්ධවී ඇති ස්ෙප්ක්ෂය ෙහේතුෙවන් ඇෙසෝසිෙය් සිට ෙහෝ වටපිටාව හරහා සිදුවන අධික ගලායාම අධික ෙලස ආරෝපණය කිරීම ෙහේතුෙවන් විද ත් ප්ලාස්ටික් විද ත් කිරීම මගින් ෙහෝ ස්ථිතික විසුරුවීම මගින් ෙහේතු වී ඇත
විදුලි කම්පනයෙන් ඇති වන හැඟීම, මිනිස් සිරුර හරහා සිදුවන උදාසීන ධාරාව ගලා යන විට ස්නායු රෝගය උත්තේජනය කිරීමෙනි
වස්තුවක් මත ස්ථිති විද්යුත් ශක්තිය ලෙස ගබඩා කරන ශක්තිය වස්තුවේ ප්රමාණය හා එහි ධාරාව අනුව, එය ආරෝපිත වන වෝල්ටීයතාවය සහ අවට මාධ්යයේ ඩී. සංවේදී ඉෙලක්ෙටොනික් උපාංග මත ස්ථිතික විසර්ජන ආකෘති නිර්මාණය කිරීම සඳහා, පයිෙටාෙකෝඩිස් 100 ධාරිත්රකයක් ෙලස මිනිස් ස්වරූපය නිරූපනය කරන අතර, වෝල්ටීයතාව 4000 සිට 35000 දක්වා වෝල්ටීයතාවයට ආරෝපණය කරයි
වස්තුවක් ස්පර්ශ කරන විට මෙම ශක්තිය ක්ෂුද්ර තත්පරයට වඩා අඩු වේ
[7] සම්පූර්ණ ශක්තිය කුඩා මිලියුලේ අනුපිළිවෙලට කුඩා සංවේදී ඉලෙක්ට්රෝනික උපාංග වලට හානි කළ හැකිය
විශාල ද්රව්ය වඩ වඩාත් බලශක්තිය ගබඩා කරනු ඇත, මිනිස් ස්පර්ශයට සෘජුව අනතුරුදායක විය හැකි හෝ දැවෙන ගෑස් හෝ දූවිලි අව්වත්වීමට හැකි ඉලකයක් ලබා දිය හැකිය
භූල් භුලයියා (සිංහල
වංකගිරිය) යනු ප්‍රියදර්ශන් විසින් අධ්‍යක්ෂණය කළ 2007 ඉන්දියානු ප්‍රහසන සංත්‍රාස චිත්‍රපටයකි
මෙය මෝහන්ලාල් සහ ශෝබනා ප්‍රධාන චරිත නිරූපණය කළ මණිචිත්‍රතාලු නම් 1993 මලයාලම් චිත්‍රපටයේ නිල ප්‍රතිනිර්මාණයක් වේ
එම චිත්‍රපටයෙන් ඉන්දියානු චිත්‍රපට ගණනාවක් ප්‍රතිනිර්මාණය වී ඇත
භූල් භූලයියාහි ප්‍රධාන චරිත නිරූපණය කරන්නේ අක්ෂේ කුමාර්, විද්‍යා බාලන්, අමීෂා පටෙල් සහ ෂයිනි අහූජා විසිනි
පරේශ් රාවල් සහ රාජ්පාල් යාදව් සහාය චරිත නිරූපණයෙන් දායක වේ
චිත්‍රපටයේ ස්වර මාලා සහ ධ්වනිපථය නිමවන ලද්දේ පිළිවෙලින් රංජිත් බැරට් සහ ප්‍රිතම් විසිනි
එහි පද රචනය සිදුකරන ලද්දේ සමීර් විසිනි
මෙය විචාරක මෙන්ම ආර්ථික වශයෙන් ද සාර්ථකත්වයට පත් විය
මෙහි ප්‍රධාන චරිතය පෙළෙන ආබාධය වන විඝටන තදාත්ම ආබාධය (dissociative identity disorder) යනු සැබෑ මානසික රෝගයකි
මෙම රෝගී තත්ත්වයේ ලක්ෂණ විස්තර කිරීමේ දී වඩාත්ම සුප්‍රකට නිදසුන වන්නේ ෂර්ලි ආර්ඩල් මේසන් නම් ඇමරිකානු කාන්තාවගේ සිද්ධියයි
කතාපුවත
බද්‍රි (මනෝජ් ජෝෂි) යනු පාරම්පරික මන්දිරයක වෙසෙන බ්‍රාහ්මණ පවුලක ප්‍රධානියායි
මෙම මන්දිරය බෙංගාලි සම්භාව්‍ය නර්තන ශිල්පිනියක වූ මංජුලිකා නිතර ගැවසුණු ස්ථානයකැයි පැවසේ
බද්‍රිගේ වැඩිමහල් සොයුරාගේ පුත්‍රයා සහ ලේලිය වන සිද්ධාර්ත් (ෂයිනි අහූජා) සහ ආව්නි (විද්‍යා බාලන්) එක්සත් ජනපදයේ සිට සිය ගම්මානය වෙත පැමිණෙන අතර, ඔවුහු සිය පාරම්පරික මන්දිරයේ නවාතැන් ගැනීමට තීරණය කරති
මෙය සිද්ධාර්ත්ගේ ළමාවියේ පෙම්වතිය වූ රාධාගේ (අමීෂා පටෙල්) ඊර්ෂ්‍යාවට හේතුවුව ද, පසුව ඇය ඉන් මිදෙයි
සිහුසනේ උරුමකරු වන සිද්ධාර්ත් රජු ලෙස නම් කෙරේ
සිද්ධාර්ත් සහ ආව්නි නවාතැන් ගෙන සිටින මන්දිරය වරක් සිද්ධාර්ත්ගේ මුතුන් මිත්තකු වූ රාජා විභූති නාරායන් විසින් භාවිතයට ගෙන තිබිණි
ඔහු බෙංගාලයේ සිට පැමිණි මංජුලිකා නම් නළඟනට පෙම් කළේ ය
නමුත් මංජුලිකා මන්දිරයට පසුපසින් වූ නිවසෙහි නවාතැන් ගත් තවත් නර්තන ශිල්පියකු වූ ශෂිධර් සමග ප්‍රේමයේන බැඳුණා ය
ඔවුහු රහසේ මුණගැසුණහ
දුර්ගාෂ්ටමි දින රාත්‍රියේ රජු ඔවුන් දෙදෙනාගේ සම්බන්ධය සහ පලායාමට ඔවුන් සැලසුම් කොට ඇති බව දැනගනියි
ඔහු මාලිගය තුළ අවසන් වරට නර්තනයක් ඉදිරිපත් කරන මෙන් ඔවුනට පවසයි
අවසානයේ රජු ශෂිධර්ගේ හිස ගසා දමා මංජුලිකා ඇගේ කුටියේ සිර කරයි
රජුගේ විවාහ මංගල්‍ය දිනයේ මංජුලිකා ගෙල වැළලාගෙන මිය යන අතර, ඇගේ ආත්මය මෙම මන්දිරයේ දිවි ගෙවන කිසිදු රජකුට නිදහසක් නොදෙන බවට සාප කොට ඇත
ඉන් අනතුරුව නොයෙකුත් අද්භූත සිදුවීම් ගණනාවක් සිදු වේ
එහි දී රජු කෙරෙහි නපුරු ඇසක ග්‍රහණයට නතු වී ඇතැයි පැවසෙයි
නොදන්නා සිදුවීම් හේතුවෙන් රජු ද මිය යයි
පසුව, බලවත් මන්ත්‍රකරුවන්ගේ සහායෙන් ම්නදිරයේ තෙවන මහලේ පූජනීය කවචයක් තනා විභූති සහ මංජුලිකා‍ගේ ආත්ම ඒ තුළ අගුළු ලනු ලැබෙයි
සිදුවීම් අවුල් සහගත තත්ත්වයට පත්වන්නේ ආව්නි තෙවන මහලේ කුටියේ යතුරෙහි පිටපතක් භාවිතයෙන් මංජුලිකාගේ ආත්මය සිරකළ තහනම් කාමරයේ අගුළු විවෘත කිරීමත් සමගයි
අනතුරුව මන්දිරය තුළ අස්වාභාවික සිදුවීම් ගණනාවක් සිදුවන්නට පටන් ගනියි
ආව්නි මන්දිරයට ප්‍රිය කරන අතර, ඇයට මංජුලිකා සහ ඇගේ ඛේදනීය කථා පුවත දැනගන්නට ලැබෙයි
ඇය මංජුලිකා ලෙස වශීකරණයට ලක්වේ
බද්‍රි සහ බාටුක් ශංකර් (පරේශ් රාවල්) මෙම දුෂ්ට බලවේගයෙන් මිදීමට ශ්‍රී යාග්‍යප්‍රකාශ්ජි භාරතී (වික්‍රම් ගෝඛලේ) නම් පූජකයකුගේ සහාය පැතීමට තීරණය කරයි
නමුත් අවාසනාවට මේ වනවිට එම පූජකයා ලන්ඩනය වෙත පිටත් වී ඇති අතර, ඔහු නැවත පැමිණෙන දින අවිනිශ්චිත වේ
සිද්ධාර්ත් මෙම අද්භූත සිදුවීම් සම්බන්ධයෙන් රාධාව සැක කරයි
තමන් මුලින් ඇය හා විවාහ වන්නට සිටි නමුත් පසුව ආව්නි හා විවාහ වීම නිසා ඇය උමතු වී ඇතැයි සිද්ධාර්ත් සිතයි
ඔහු නිව් යෝක්හි සිටින සිය මිතුරකු වන මනෝවෛද්‍ය ආදිත්‍ය ශ්‍රීවාස්තව් (අක්ෂේ කුමාර්) කැඳවන්නේ රාධාට සිදුව ඇත්තේ කුමක්දැයි දැන ගැනීමටයි
ආදිත්‍ය මන්දිරයට පැමිණීමත් සමග සෑම දෙයක්ම ප්‍රහසනයක් බවට පත්වන්නේ ඔහු මෝඩ පුද්ගලයකු යැයි අන්‍යන් සිතන නිසායි
නමුත් ඔහු සැබැවින්ම බුද්ධිමත් අයෙකි
රාධා අත කිසිදු වරදක් නොමැති බව ආදිත්‍ය ක්‍රමිකව අනාවරණය කර ගනියි
මෙම සිදුවීම් පසුපස වෙනත් අයකු සිටී යැයි විශ්වාස කරන ඔහු රාධාට පෙම් කරයි
එක් රැයක ඔහුට මංජුලිකාව මුණගැසෙන අතර, තමන් ඇයව වළකන බව පවසයි
කෝපයට පත් භූතාත්මය දුර්ගාෂ්ටමි දිනයේ සිය පළිගැනීම සම්පූර්ණ කරගන්නා බවට ප්‍රතිඥා දෙයි
සිද්ධාර්ත්ගේ ඥාති සොයුරිය වන නන්දිනී සහ ශාරද් ප්‍රධාන්ගේ (විනීත්) විවාහ ගිවිස ගැනීමේ දී, ආව්නි ශාරද්ගේ සිරුරෙහි ආහාර හලයි
ඔහුව පිරිසිදු කිරීමට ඇය ඔහුව කැඳවාගෙන යයි
ආදිත්‍ය සහ සිද්ධාර්ත් එතැනට පැමිණෙන විට ඔවුන් දකින්නේ ආව්නි සහ ශාරද් අතර ගැටුමක් ඇතිවී ඇති බවයි. ඔවුන් ඉක්මණින් මැදිහත් වේ
සිද්ධාර්ත් සිතන්නේ ශාරද් ආව්නිට හිංසා කොට ඇති බවයි. නමුත් ආදිත්‍ය පවසන්නේ සැබෑ වැරදිකරු රාධා නොව ආව්නි බවයි. ආව්නිට විඝටන තදාත්ම ආබාධය නම් මානසික ආබාධය ඇතැයි හෙළිවේ
එහි දී පුද්ගලයාගේ අනන්‍යතාවට බලපෑම් එල්ලවන අතර, ඔහු තමන් වෙනත් අයකු යැයි සිතීමට පෙළඹේ
මන්දිරයේ සිදුවූ සෑම දෙයක් පසුපසම සිටින්නේ ආව්නි බව ආදිත්‍ය හෙළි කරයි
ආව්නිගේ ළමා විය පිළිබඳ තොරතුරු රැස් කරගැනීමට තමන් ආව්නිගේ උපන් ගම වෙත ගිය බවත්, එහි දී සාක්ෂි හමුවූ බවත් ඔහු හෙළි කරයි
මෙය වටහා දීමට සිද්ධාර්ත්ට ආව්නිව කැඳවන මෙන් පවසයි
සිද්ධාර්ත් ඇයව පෙළඹවීමේ දී, ආව්නි මංජුලිකා සේ හැසිරෙන අතර, මින් බියට පත්වන සිද්ධාර්ත් ආදිත්‍යගෙන් ඇයව මුදවා ගන්නා ලෙස ඉල්ලා සිටියි
දුර්ගාෂ්ටමි දිනයේ දී, මංජුලිකා ලෙසින් සැරසුණු ආව්නි නර්තනයේ යෙදෙනු ආදිත්‍ය සහ සිද්ධාර්ත් දකියි
ඇයට තමන් සිය පෙම්වතා වූ ශෂිධර් සමගින් මියයාමට ප්‍රථම රජු ඉදිරියේ නර්තනයේ යෙදෙනු මැවී පෙනෙයි
පැරණි විභූති නාරායන් රජු මංජුලිකාට පෙම් කළ අයුරුත්, මංජුලිකා සහ ශෂිධර්ගේ ඛේදනීය ප්‍රේම වෘත්තාන්තයත් අනාවරණය වේ
රජ මාලිගයේ නර්තනයේ යෙදෙන ආව්නි සිතා සිටින්නේ තමා මංජුලිකා බවත්, ශාරද් යනු ශෂිධර් බවත් ය
ආව්නි සම්පූර්ණයෙන්ම මංජුලිකා බවට පත්වෙමින් සිය සැමියා වූ සිද්ධාර්ත්ව මරාදමන්නට තැත් කරන්නේ මංජුලිකාගේ පෙම්වතාව මරාදැමූ රජු ඔහු යැයි සිතමිනි
ආව්නිව සුව කරගැනීම පිණිස ආදිත්‍ය මංජුලිකාව පොරොන්දු කරගන්නේ රජුව මරා ඇගේ පළිගැනීම සම්පූර්ණ කරගැනීමට ඇයට අවස්ථාව හිමිවුවහොත් ආව්නිගේ සිරුරෙන් නික්ම යන ලෙසටයි
පූජක ශ්‍රී යාග්‍යප්‍රකාශ්ජී භාරතී පැමිණෙන අතර, ඔහුගේ සහාය ඇතිව දුර්ගාෂ්ටමි චාරිත්‍රයේ දී, ආදිත්‍ය සැලැස්මක් යොදයි
ඒ අනුව රජු මරා දමන අයුරින් අනුරුවක් තනා එය විනාශ කොට රජු මියගොස් ඇති බව ඇයට පෙනෙන්නට සලස්වයි. මංජුලිකා සිතන්නේ තමන් සැබැවින්ම රජුව මරාදැමූ බවයි. මෙම "ඝාතනයෙන්" පසුව තෘප්තියට පත් මංජුලිකා සදහටම ආව්නිගේ සිරුර හැර යයි
ආව්නි සුවපත් වන අතර, සෑම දෙයක්ම යහපත් අතට හැරේ
මේ අතර තමන්ව විවාහ කරගැනීමට රාධා කැමති නම් තමන් සිය දෙමාපියන් කැඳවන බව ආදිත්‍ය පවසයි
ප්‍රීතියට පත් රාධා එයට ඇගේ නිහඬ අනුමැතිය ලබා දෙයි
චරිත නිරූපණය
 අක්ෂේ කුමාර්, වෛද්‍ය ආදිත්‍ය ශ්‍රීවාස්තව් ලෙස
සිද්ධාර්ත්ගේ මිතුරා වන මොහු මනෝචිකිත්සකවරයෙකි
මන්දිරයේ සිදු වන සිදුවීම් පිළිබඳ සොයාබැලීමට සිද්ධාර්ත් මොහුව කැඳවයි.
 විද්‍යා බාලන්, ආව්නි චතුර්වේදි/ මංජුලිකා ලෙස
තරුණ යුවතියක වන මැය සිද්ධාර්ත් හා විවාහ වේ
මංජුලිකාගේ ආත්මය සිරකොට ඇතැයි පවුලේ සාමාජිකයින් විශ්වාස කරන අගුළු ලූ කාමරයක් ඇය විසින් විවෘත කිරීමෙන් පසු නිවසෙහි අද්භූත සහ අධිස්වාභාවික සිදුවීම් ඇරඹේ
නවිකා කෝටියා, ළමා ආව්නි ලෙස
 ෂයිනි අහූජා, සිද්ධාර්ත් චතුර්වේදි ලෙස
ආව්නිගේ දයාබර සැමියා වන මොහු එක්ස්ත ජනපදයේ අධ්‍යාපනය ලැබූවෙකි
සිය පුවලේ සාමාජිකයන් මෙන් නොව මොහු අධිස්වාභාවික දෑ විශ්වාස නොකරයි
මේ නිසා ඔහු සිය මිතුරකු වන මනෝවෛද්‍ය ආදිත්‍යට මේ පිළිබඳ විමර්ශනය කරන ලෙස පවසයි
අමීෂා පටෙල්, රාධා ලෙස
සිද්ධාර්ත්ගේ ළමා වියේ මිතුරියක වන මැය ආදිත්‍යගේ පෙම්වතියයි
අධිස්වාභාවික සිදුවීම් පසුපස සිටින්නේ මැය යැයි සිද්ධාර්ත් සැක කරයි
පරේශ් රාවල්, බාටුශංකර් උපධ්‍යාය ලෙස
 රාජ්පාල් යාදව්, චෝටේ පණ්ඩිත්/ ලාල් හනුමාන් ලෙස
 අස්රානි, මුරාරි ලෙස
 වික්‍රම් ගෝඛලේ, ආචාර්ය යාග්‍යප්‍රකාශ් භාරතී ලෙස
 ම‍නෝජ් ජෝෂි, බද්‍රිනාරායන් ‘බද්‍රි’ චතුර්වේදි ලෙස
 රසිකා ජෝෂි, ජානකී උපධ්‍යාය ලෙස
 තරීනා පටෙල්, නන්දිනී උපධ්‍යාය ලෙස
 විනීත්, මහාචාර්ය ශාරද් ප්‍රහ්ලාද්/ ශෂිධර් ලෙස
 කාවේරි ජා, ගිර්ජා උපධ්‍යාය ලෙස
ජිමිත් ත්‍රිවේදි, ගෝටි ලෙස

නිෂ්පාදනය

නළුවරණය
මුලින් භූල් භුලයියාහි කාන්තා චරිත සඳහා යෝජනා වී තිබුණේ ඓශ්වර්යා රායි සහ කැට්‍රිනා කෙයිෆ් ය
ඔවුන් මෙම ඉල්ලීම ප්‍රතික්ෂේප කිරීමත් සමග ඒ වෙනුවට විද්‍යා බාලන් සහ අමීෂා පටෙල් තෝරාගැනිණි
මෙම චිත්‍රපටය සඳහා කථක් නර්තනය පුහුණු වීමට විද්‍යා බාලන්ට සිදු විය
මෙහි ඇති තවත් අහඹු සිදුවීමක් වන්නේ මණිචිත්‍රතාලුහි දෙමළ ප්‍රතිනිර්මාණය වූ රජිනිකාන්ත් රංගනයෙන් දායක වූ චන්ද්‍රමුඛී (2005) චිත්‍රපටයේ චරිත නිරූපණය කළ විනීත් හට මෙහි ද එම චරිතය නිරූපණය කිරීමට සිදුවීමයි
මෙහි නර්තනය ප්‍රධාන වශයෙන්ම කථක්, ඔඩිසි සහ භරතනාට්‍යම් සම්මිශ්‍රණයකි
සංගීතය

ස්වර මාලා
චිත්‍රපට ස්වරමාලාව රචනය සහ නිෂ්පාදනය කරන ලද්දේ රංජිත් බැරට් විසිනි
ධ්වනිපථය 

ප්‍රිතම් විසින් ගොඩනගන ලද මෙම ධ්වනි පථය 2007 සැප්තැම්බරයේ මුදාහැරිණි
ඉන්දියානු වෙළඳ වෙබ්අඩවියක් වන බොක්ස් ඔෆීස් ඉන්ඩියා අනුව, ඒකක 12,00,000කට ආසන්න සංඛ්‍යාවක් අලෙවි වූ මෙම චිත්‍රපටයේ ධ්වනිපථ ඇල්බමය වසරේ අටවන ඉහළම අලෙවියට ලක්වූ ඇල්බමය විය
මණිචිත්‍රතාලු සහ එහි ප්‍රතිනිර්මාණ චරිත සටහන

බොක්ස් ඔෆීස්
භූල් භුලයියා ආර්ථික අතින් සාර්ථකත්වයට පත් අතර, එය ඉන්දියාව තුළ ක ශුද්ධ ආදායමක් උපයා ගත්තේ ය
මෙය 2007 වර්ෂයේ 6වන ඉහළම දේශීය චිත්‍රපට ආදායම වේ
චිත්‍රපටයේ සමස්ත විදෙස් ආදායම $3,910,000ක් විය
මෙහි එක්සත් රාජධානියේ සර්වකාලීන ‍විදෙස් ආදායම $1,380,000ක් ද, උතුරු ඇමරිකාවේ $1,130,000 ද, එක්ස්ත අරාබි එමිරේටයේ $820,000ක් ද, ඕස්ට්‍රේලියාවේ $151,000ක් සහ වෙනත් වෙළඳපොලවල $429,000ක් ද වශයෙන් විය
ලොව පුරා ප්‍රදර්ශනයෙන් චිත්‍රපටය ක ආදායමක් උපයා ගත්තේ ය
ආශ්‍රේයයන්

බාහිර සබැඳි
 
 

2000 දශකයේ හින්දි-භාෂා චිත්‍රපට
2007 චිත්‍රපට
ඉන්දියානු චිත්‍රපට
ඉන්දියානු ප්‍රහසන සංත්‍රාස චිත්‍රපට
ඉන්දියානු චිත්‍රපට ප්‍රතිනිර්මාණ
2000 දශකයේ ප්‍රහසන සංත්‍රාස චිත්‍රපට
සංත්‍රාස චිත්‍රපට ප්‍රතිනිර්මාණ
බෙංගාලි-භාෂා චිත්‍රපට
ප්‍රියදර්ශන් අධ්‍යක්ෂණය කළ චිත්‍රපට
ප්‍රිතම්ගේ ගීත ඇතුළත් චිත්‍රපට
ඇලිස් තෲ ද ලුකිං ග්ලාස් යනු 2016 ඇමරිකානු ෆැන්ටසි වික්‍රමාන්විත චිත්‍රපටයකි
මෙය අධ්‍යක්ෂණය කරන ලද්දේ ජේම්ස් බොබින් විසින් වන අතර, රචනය සිදුකරන ලද්දේ ලින්ඩා වූල්වර්ටන් විසිනි
මෙය ටිම් බර්ටන්, ජෝ රොත්, සුසෑන් ටොඩ් සහ ජෙනිෆර් ටොඩ්ගේ නිෂ්පාදනයකි
මේ සඳහා පාදක වී ඇත්තේ ලුවිස් කැරොල් විසින් නිර්මාණය කළ චරිත වන අතර, මෙය 2010 ඇලිස් ඉන් වොන්ඩර්ලෑන්ඩ් චිත්‍රපටයේ අනුගාමී චිත්‍රපටය ද වේ
මෙම චිත්‍රපටයේ ප්‍රධාන චරිත නිරූපණය කරන්නේ ජොනී ඩෙප්, ඈන් හැතවේ, මියා වසිකොව්ස්කා, මැට් ලූකස්, රීස් අයිෆන්ස්, හෙලේනා බොන්හැම් කාටර් සහ සචා බැරන් කොහෙන් විසිනි
එසේම මෙහි ස්ටීවන් ෆ්‍රයි, මයිකල් ෂීන්, ටිමති ස්පෝල් සහ ඇලන් රික්මන් හඬ රංගනයෙන් දායක වී ඇත
මෙම චිත්‍රපටයේ, ඇලිස් මායාමය කැඩපතක් ඔස්සේ නැවත විශ්මලන්තය වෙත පැමිණෙයි
එහි දී, මෑඩ් හැටර් වෙනදාට වඩා උමතු අයුරින් හැසිරෙන අතර, ඔහුට සිය පවුල පිළිබඳ සත්‍යය දැනගැනීමට අවැසි බැව් ඇලිස් වටහා ගනියි
අනතුරුව ඇලිස් කාලය හරහා ගමන් කරන ("හෝරාගෝලයක්" ආධාරයෙන්) අතර, ඔවුන්ගේ දිවියේ විවිධ අවස්ථා, මිතුරන් සහ සතුරන් පසුකර පැමිණෙයි
කාලය අවසන් වීමට ප්‍රථම හැටර් බේරාගැනීමට තරගයට අවතීර්ණ වීමට ඇයට සිදු වේ
මෙම චිත්‍රපටය මංගල දර්ශනය ප්‍රදර්ශනය කෙරුණේ 2016 මැයි 10 ලන්ඩනයේ ය
2016 මැයි 27 දින ‍වෝල්ට් ඩිස්නි පික්චර්ස් ආයතනය විසින් එය සිනමාහල්වල බෙදාහරින ලදී
පළමු චිත්‍රපටයේ ආදායම් හා සැසඳීමේ දීමෙය බොක්ස් ඔෆීස් අතින් අපේක්ෂිත තත්ත්වය කරා ළඟා වූයේ නැත
කථා පුවත
ඇලිස් කිංස්ලි පසුගිය වර්ෂ ත්‍රිත්වයම ගතකළේ ඇගේ පියාගේ අඩිපාරේ යමින් මුහුදුවල යාත්‍රාවෙහි නිරත වෙමිනි
චීනයේ සිට ලන්ඩන් වෙත ඇගේ පැමිණීමෙන් පසුව, ඇලිස්ට දැනගන්නට ලැබෙන්නේ ඇය හා කලින් විවාහ ගිවිසගෙන සිටි හැමිෂ් ඇස්කොට් විසින් ඇගේ පියාගේ සමාගම අයත් කොටගෙන ඇති බවයි. එසේම ඔහු ඇගේ පවුලේ නිවස වෙනුවෙන් හුවමාරුවක් ලෙස ඇගේ පියාගේ "ද වොන්ඩර්" නෞකාව අලෙවි කිරීමට සැරසෙයි
තීරණයක් ගැනීමට නොහැකිව ඇලිස් දිව යයි
එහි දී ඇයට ඇගේ සමනල මිතුරු ඇබ්සෝලෙම් හමුවන අතර, උඩු මහළේ එක් කැඩපතක් හරහා පියඹා යන සමනලයා අතුරුදන් වේ
ඇලිස් කැඩපත තුළින් විශ්මලන්තය වෙත යළි පැමිණෙයි
එහි දී ඇලිස්ට සුදු රැජින මාර්මෝරියල්හි මිරානා, නිවෙන්ස් මැක්ට්විස්ප් සුදු හාවා, ට්වීඩ්ල්වරු, ඩෝර්මවුද් මැලයිම්කන්, තැකරි ඉයර්විකට් මාර්ච් හාවා, බෙයාර්ඩ්, සහ චෙෂියර් බළලා සුබපතති
ඔවුන් ඇයට දැනුම්දෙන්නේ ජබර්වොකීගේ ප්‍රහාරයෙන් පසුව සිය පවුලේ සාමාජිකයන් අතුරුදන් වීම හේතුවෙන් ටැරන්ට් හයිටොප් උමතු හැටර්ගේ සෞඛ්‍ය තත්ත්වය අයහපත් අතට හැරී ඇති බවයි. මෙම ප්‍රහාරය සිදුවූයේ තොප්පි වෙළෙන්දකු වූ සිය පියා වන සැනික්ට ටැරන්ට් විසින් ත්‍යාගයක් ලෙස ලබා දුන් හිස්වැසුම් නිර්මාණය ප්‍රතික්ෂේප කොට මඳ කාලයකට පසුව ය
අතීතයට ගොස් උමතු හැටර්ගේ පවුල බේරා ගැනීමට කාලයාගෙන් අවසර ලබාගන්නා මෙන් සුදු රැජින ඇලිස්ගෙන් ඉල්ලා සිටියි
ඇය එසේ පවසන්නේ හැටර්ව බේරාගත හැකි එකම තැනැත්තා ඇලිස් යැයි ඇය සිතන නිසාවෙනි
කෙසේනමුත්, ඇය ඇලිස්ට කාලය පිළිබඳ අනතුරු හඟවන්නේ ඇගේ අතීතය සහ ඇගේ අනාගතය එකිනෙකා දුටුවහොත් සෑම දෙයක්ම ඉතිහාසයට එක්වන බව පවසමිනි
සිය ගමන අරඹන ඇලිස් අද්භූත පෙනුමැති මාලිගයක් තුළට පැමිණෙයි
අර්ධ-මිනිස්, අර්ධ-ඔරලෝසුවක් බඳු කාලය නම් අර්ධ-දේවතාවා වෙසෙන්නේ මෙම ස්ථානයේ ය
ඇලිස් කාලයාගෙන් උපදෙස් ඉල්ලන අතරතුර, විශ්මලන්තයේ සියලුම කාලයන් පාලනය කරන හෝරාගෝලය නම් උපකරණය ඇගේ නෙත ගැටෙයි
එමගින් ඇයට අතීතයේ ඕනෑම කාලයක් වෙත යා හැකි වනු ඇත
අතීතය වෙනස් කළ නොහැකි බවට කාලය අනතුරු හැඟවුව ද, ඇලිස් එයට සවන් නොදෙයි
පිටුවහල් කළ රතු රැජින හෙවත් ක්‍රිම්ස්හි අයිරේස්බෙත් ද කාලය කෙරෙහි උනන්දු වන බව සොයාගන්නා ඇලිස් හෝරාගෝලය සොරකම් කරයි
අත්වැරදීමකින් ඇලිස් අයිරේස්බෙත්ගේ අභිෂේකය සිදුවූ දිනය වෙත යැවෙයි
එහි දී ලාබාල මෑඩ් හැටර් රතු රැජිනට සමච්චල් කරන්නේ ඇ‍ගේ අසාමාන්‍ය ලෙස විශාල හිසට රාජකීය කිරුළ නොගැළපුණු නිසායි
මේ හේතුවෙන් අයිරේස්බෙත් කෝපයට පත්වන අතර, රාජ්‍ය පාලනයට හැඟීම් අතින් ඇය නුසුදුසු යැයි ඇගේ පියා වටහා ගනියි
මේ හේතුවෙන් රැජින පදවිය ඇගේ නැගණිය වන සුදු රැජිනට ලබා දේ
අයිරේස්බෙත් සහ මිරානා අතර ගැටීමට හේතුවූ ළමා වියේ සිදුවීමක් පිළිබඳ දැනගන්නා ඇලිස්, තවත් අතීතයට ගමන් කරන්නේ එමගින් අයිරේස්බෙත්ගේ ක්‍රියා කලාපය වෙනස් කොට හැටර් පවුල ජබර්වොකිගෙන් බේරාගත හැකි වනු ඇතැයි සිතායි
උමතු හැටර්ගේ පියා විසින් විසිකළ හිස්වැස්ම හැටර් තැනූ එකක් නොවන බැව් ඇලිස් වටහා ගනියි
මේ අතර, රතු රැජින සහ සුදු රැජින කුඩා කල ඔවුන්ගේ මාලිගය තුළ මිරානා සිය මවගෙන් සොරකම් කරන ලද රසකැවිල්ලක් අනුභව කරයි
ඇගේ මවට මෙය හසුවූ විට මිරානා එම රසකැවිලි තම්න ආහාරයට නොගත් බවට මුසා පවසයි
මේ නිසා එම වරදට අයිරේස්බෙත් හසුවේ
අයිරේස්බෙත් මාලිගයෙන් ඉවතට දිව යයි
අයිරේස්බෙත්ගේ හිසෙහි හැඩය සහ ඇගේ ගතිගුණ වෙනස් වූයේ අසල වූ ඔරලෝසුවෙහි හැපීමෙන් යැයි ඇලිස් සිතයි
ඇලිස් එහි ගැටීමෙන් ඇයව වළකාලූවත්, අතීතය වෙනස් කිරීමට අපොහොසත් වේ
ඒ වෙනුවට අයිරේස්බෙත්‍ පය පැකිළී ඇද වැටෙන අතර, ඇගේ හිස අසල වූ ගල් බිත්තියක ගැටෙයි
අනතුරුව දුර්වලභාවයට පත් කාලය ඇයට මුණගැසෙයි
කාලය ඇයට බැණවදින්නේ ඇගේ නොමනා සෙවීම් හේතුවෙන් සියලුම කාල පරිච්ඡේද අන්තරායට ලක්ව ඇති බවයි. කලබලයට පත් ඇලිස් ඇසල වූ කැඩපතක් තුළට පනියි
එහි දී ඇය සැබෑ ලෝකය වෙත පැමිණෙන අතර, මානසික රෝහලක සිටින ඇය අවදි වෙයි
ඇයට කාන්තා හිස්ටීරියාව නම් මානසික රෝගය ඇතැයි නිර්ණය කොට ඇත
මානසික වෛද්‍යවරයකු වන වෛද්‍ය ඇඩිසන් බෙනට් ඇයට වේදනානාශකයක් එන්නත් කිරීමට උත්සාහ දරන විට, සිය මෑණියන් වන හෙලන්ගේ දිරි ගැන්වීම් හමුවේ පලායන ඇලිස් කැඩපතක් තුළින් නැවත විශ්මලන්තයට පිවිසෙයි
එහි දී ඇය හයිටොප් පවුල ඝාතනයට ලක්වූ හෝරීවන්ඩෂ් දිනය වෙත ගමන් කරයි
එහි දී ඇලිස් වටහාගන්නේ උමතු හැටර්ගේ පවුල කිසිදින මරණයට පත්නොවූ බවත්, රතු රැජින විසින් ඔවුන්ව අල්ලාගත් බවත් ය
වර්තමානය වෙත යළි පැමිණෙන ඇලිස්ට දක්නට ලැබෙන්නේ උමතු හැටර් මරණාසන්නව සිටින බවයි.

කඳුළුවලින් බරිත නෙත්වලින් යුත් ඇලිස් තමන් ඔහුව විශ්වාස කරන බැව් පවසයි
එවිටම ටැරන්ට් නැවත යථා තත්ත්වයට පත්වේ
විශ්මලන්තවාසීහු රතු රැජිනගේ නව කාබනික පැළෑටි මාලිගය වෙත ගමන් කරති
එහි දී උමතු හැටර් කුහුඹු ගොවිපළක් තුළ සිරකොට සිටින සිය පුවලේ සාමාජිකයන් සොයා ගැනීමට සමත් වේ
කෙසේනමුත්, රතු රැජින ඔවුන්ව සිරභාරයට ගෙන ඇලිස්‍ සතු හෝරාගෝලය සොරකම් කරයි
කාලයාගේ අනතුරු හැඟනොසලකා හරින ඇය සිය සහෝදරිය ද රැගෙන, රසකැවිලි පිළිබඳ සිය සොයුරිය මුසා පැවසූ දිනය වෙත ගමන් කරයි
නමුත්, උමතු හැටර් සහ ඇලිස් එතරනට පැමිණෙන විට රතු රැජින සහ ඇගේ ළමා විය එකිනෙකා දැක තිබිණි
කාලය අවුල් ජාලාවක් බවට පත්වන අතර, විශ්මලන්තය ගල් ගැසෙන්නට පටන් ගනියි
දුබල වූ කාලය ආයාචනා කරන විට ඇලිස් සහ උමතු හැටර්, සුදු රැජින හා ගල් වූ රතු රැජින ද සමගින් වර්තමානය නැවත පනගැන්වීමට හෝරාගෝලය උපයෝගී කරගන්නට තීරණය කරයි
කාල සාගරය සහ මාලිගයම මේ වනවිට ගල් ගැසී ඇති අතර, ඇලිස් කෙසේ හෝ හෝරාගෝලය කාලයේ නිවැරදි ස්ථානයේ පිහිටුවීමට සමත් වේ
හෝරාගෝලය නිසි ස්ථානයේ ස්ථාවර වීමත් සමග, ගල් වූ පුද්ගලයන් ඇතුළු විශ්මලන්තයම නැවත යථා තත්ත්වයට පත්වේ
උමතු හැටර් සිය පවුලේ සාමාජිකයන් සමග යළි එක් වෙයි
සුදු රැජින සහ රතු රැජින නැවත සමාදාන වී සිය වරද හරිගස්වා ගනිති
ඇලිස් ඇතිකළ අර්බුදය වෙනුවෙන් සමාව දෙන කාලය ඇයට නැවත පැමිණීම තහනම් කරයි
සිය මිතුරන්ට සමුදෙන ඇලිස් තවත් කැඩපතක් ඔස්සේ සැබෑ ලෝකය වෙත පැමිණෙයි
එහි දී ඇගේ මව වොන්ඩර් නෞකාව හැමිෂ්ට පැවරීමට සූදානම් වෙමින් සිටියි
(එය හුදු නෞකාවක් පමණක් බැව් පවසමින්) නමුත් හෙලන් සිය දියණියට සහාය වීමට තීරණය කරයි
ඒ අනුව හැමිෂ්හට කිංස්ලි පවුලේ නිවස හිමිවුව ද, නෞකාව හිමි නොවේ
තමන්ගේම නැව් සමාගමක් අරඹන ඇලිස් සහ ඇගේ මව ලොව පුරා යාත්‍රා කරති
චරිත නිරූපණය

මියා වසිකොව්ස්කා, ඇලිස් කිංස්ලි ලෙස
ජොනී ඩෙප්, ටැරන්ට් හයිටොප් නම් උමතු හැටර් ලෙස
ලුවිස් ඇෂ්බෝර්න් සර්කිස්, ලාබාල ටැරන්ට් හයිටොප් ලෙස
හෙලේනා බොන්හැම් කාටර්, ක්‍රිම්ස්හි අයිරේස්බෙත් හෙවත් රතු රැජින ලෙස
ලයිලා ඩි මේසා, ලාබාල අයිරේස්බෙත් ලෙස
ඈන් හැතවේ, මාර්මෝරියල්හි මිරානා හෙවත් සුදු රැජින ලෙස
අමේලියා ක්‍රවුච්, ලාබාල මිරානා ලෙස
සචා බැරන් කොහෙන්, කාලය ලෙස
කාලයට අධිපති බලවත් දෙවියෙක් වැනි මිනිස්/ඔරලෝසු දෙමුහුම් පුද්ගලයකු වන මොහුට ජර්මානු සම්භවයක් සහිත කථන ශෛලියක් ඇත
රීස් අයිෆන්ස්, සැනික් හියටොප් ලෙස
හැටර්ගේ පියායි
මැට් ලූකස්, ට්වීඩ්ල්ඩම් සහ ට්වීඩ්ල්ඩී ලෙස
ලින්ඩ්සේ ඩන්කන්, හෙලන් කිංස්ලි ලෙස
ඇලිස්ගේ මවයි.
ලියෝ බිල්, හැමිෂ් ඇස්කොට් ලෙස
සිය පියාගේ මරණින් පසු "ඇස්කොට් සාමි" පදවියට පත්ව සිටියි
ජෙරල්ඩිනි ජේම්ස්, ඇස්කොට් ආර්යාව ලෙස
හැමිෂ්ගේ මවයි.
ඇන්ඩෲ ස්කොට්, වෛද්‍ය ඇඩිසන් බෙනට් ලෙස
නපුරු මනෝවෛද්‍යවරයෙකි
එඩ් ස්පිලියර්ස්, ජේම්ස් හාර්කෝට් ලෙස
ඇස්කොට්වරුන්ගේ සේවකයෙකි
රිචඩ් ආමිටේජ්, ඔලිරන් රජු ලෙස
අයිරේස්බෙත් සහ මිරානාගේ පියායි
හැටී මොරහැන්, එල්සිමියර් රැජින ලෙස
අයිරේස්බෙත් සහ මිරානාගේ මෑණියන් ය
ජොආනා බොබින්, ඇලෙක්සැන්ඩ්‍රා ඇස්කොට් ලෙස
හැමිෂ්ගේ බිරිඳයි
සිමෝනි කර්බි, ටයිවා හයිටොප් ලෙස
හැටර්ගේ මවයි.
ජෝ හර්ස්ට්, බිම් හයිටොප් ලෙස
ඔලිවර් හෝව්ක්ස්, ලාබාල බිම් හයිටොප් ලෙස
සියොබ්හැන් රෙඩ්මොන්ඩ්, බමැලික් හයිටොප් ලෙස
ෆ්‍රෙඩ්රික් වෝඩර්, පූමැලි හියටොප් ලෙස
ඊව් හෙඩර්වික්, බැලූ හයිටොප් ලෙස
ටොම් ගොඩ්වින්, පිම්ලික් හයිටොප් ලෙස

හඬ රංගනය

ඇලන් රික්මන්, ඇබ්සොලෙම් නම් සමනලයා ලෙස
ස්ටීවන් ‍ෆ්‍රයි, චෙෂියර් හෙවත් චෙෂියර් බළලා ලෙස
මයිකල් ෂීන්, නිවෙන්ස් මැක්ට්විස්ප් නම් සුදු හාවා ලෙස
ටිමති ස්පෝල්, බෙයාර්ඩ් නම් බ්ලඩ්හවුන්ඩ් ලෙස
කයිල් හබර්ට්, ලාබාල ‍බෙයාර්ඩ් ලෙස
බාබරා වින්ඩ්සර්, මැලයිම්කන් නම් ඩෝර්මවුස් ලෙස
මැට් වොගෙල්, විල්කින්ස් ලෙස
කාලයාගේ දීර්ඝකාලීන සේවකයායි
මෙම රචිතය නිරූපණය කරන බවට මුලින් නිවේදනය කෙරුණේ ටෝබි ජෝන්ස්ව ය
පෝල් වයිට්හවුස්, තැකරි එයර්ක්විට් නම් මාර්ච් හාවා ලෙස
වොලී වින්ගර්ට්, හම්ටි ඩම්ටි ලෙස
මෙම චරිතයට හඬකැවීමට මුලින් තෝරාගැනුණේ ජෝන් සෙෂන්ස් ය
මීරා සයල්, නෝබොඩි ලෙස
එඩ්වර්ඩ් පෙතර්බ්‍රිජ්, ෆෂ් මහතා ලෙස
ඕවේන් රීස් ඩේවීස්, ඩිලිවරි ෆ්‍රොග් ලෙස 
පෝල් හන්ටර්, සුදු චෙස් රජු ලෙස
චෙස් ඉත්තෙකි
නිෂ්පාදනය

මෙම චිත්‍රපටය පිළිබඳ 2012 දෙසැම්බර් මස වැරයිටි සඟරාව ඔස්සේ නිවේදනය කෙරිණි
මෙම ව්‍යාපෘතිය සමග බොබින් පළමුව සම්බන්ධ වන බව දක්නට ලැබුණේ Muppets Most Wantedහි පශ්චාත්-නිෂ්පාදන කටයුතු අතරතුර ය
වරක් විමසීමේ දී බොබින් පවසා තිබුණේ "මට එය අත්හැර දැමිය නොහැකියි" යනුවෙනි
ලුවිස් කැරොල්ගේ කෘති මෙන්ම ඉතිහාසය පිළිබඳ ඔහු තුළ ආශාවක් පැවතීම එයට හේතුවයි. 2013 ජූලි මස, නිවේදනය කෙරුණේ ජොනී ඩෙප් මෙහි හැටර් ලෙසින් යළි රංගනයෙන් දායක වන බවයි. මියා වසිකොව්ස්කාගේ යළි පැමිණීම එම නොවැම්බරයේ සනාථ කෙරිණි
2014 ජනවාරියේ සචා බැරන් කොහෙන් කලායගේ චරිතය නිරූපණයට තෝරාගැනිණි
2014 මැයි මස රීස් අයිෆන්ස් උමතු හැටර්ගේ පියා වූ සැනික් හයිටොප්ගේ චරිතය නිරූපණයට සම්බන්ධ විය
"කාලය"ගේ චරිතය ගොඩනැගීමේ දී, බොබින් සිතූයේ "දැඩි නපුරු චරිතයක්" වෙනුවට "මඳක් නීරස" චරිතයක් ලෙස ගොඩනැගීමටයි
ඒ වෙනුවට, බොබින් තීරණය කළේ කාලය "දෝෂ දර්ශී" චරිතයක් ලෙස ගොඩනැගීමටයි
ඔහු තවදුරටත් පැවසූයේ "විශ්වාසී මුග්ධ චරිතය නිරූපණයට සචා බැරන් කොහෙන්ට වඩා වෙනත් පුද්ගලයකු සොයාගත නොහැකි බවයි"
ප්‍රධාන ඡායාරූපකරණය 2014 අගෝස්තු 4 දින ෂෙපර්ටන් ස්ටූ‍ඩියෝස්හි දී ඇරඹිණි
2014 අ‍ගෝස්තුවේ දී, රූගත කිරීම් ග්ලෞසෙස්ටර් තටාකාංගනයේ දී සිදුවිය
මෙහි දී අවම වශයෙන් ඓතිහාසික නැව් හතරක් වත් භාවිතයට ගැනිණි
මේ අතරට කැත්ලීන් ඇන්ඩ් මේ, අයිරින්, එක්සෙල්සියර් සහ අර්ල් ‍ඔෆ් පෙම්බ්‍රෝක් අයත් විය
මින් අවසානයට සඳහන් කළ නැව් දෙක රූගත කිරීම් සඳහා ද වොන්ඩර් ලෙස නම්කෙරිණි
2014 ඔක්තෝබර් 31 දින ප්‍රධාන ඡායාරූපකරණය අවසන් විය
ධ්වනිපථය

චිත්‍රපට ස්වර මාලාව නිර්මාණය කරන ලද්දේ ඩැනී එල්ෆ්මන් විසිනි
ධ්වනිපථය මුදාහරින ලද්දේ 2016 මැයි 27 දින වෝල්ට් ඩිස්නි රෙකෝර්ඩ්ස් වෙතිනි
පින්ක් විසින් ඇල්බමය සඳහා "Just Like Fire" පටිගත කළ අතර, චිතපටයේ ප්‍රවර්ධන කටයුතු සඳහා පමණක් භාවිතා වූ ජෙෆර්සන් එයාර්ප්ලේන්ගේ "White Rabbit" ගීතය ද ආවරණය කරන ලදී
පථ ලැයිස්තුකරණය
සියලුම සංගීත රචනය සිදුකරන ලද්දේ ඩැනී එල්ෆ්මන් විසිනි
මුදාහැරීම
ඇලිස් තෲ ද ලුකිං ග්ලාස්හි මංගල දර්ශනය 2016 මැයි 10 ලන්ඩන්හි දී පැවැත්විණි
2016 මැයි 27 දින වෝල්ට් ඩිස්නි පික්චර්ස් ආයතනය විසින් එය එක්සත් ජනපදයේ සිනමාශාලාවල මුදාහරින ලදී
ගෘහ මාධ්‍ය
2016 ඔක්තෝබර් 18 දින වෝල්ට් ඩිස්නි ස්ටූඩියෝස් හෝම් එන්ටර්ටේන්මන්ට් ආයතනය විසින් ඇලිස් තෲ ද ලුකිං ග්ලාස් බ්ලූ-රේ, DVD සහ ඩිජිටල් බාගත කිරීම් මුදාහරින ලදී
ආරම්භයේ දී බ්ලූ-රේ තැටි අලෙවි දර්ශකවල 2වන ස්ථානයේ එය පැවතිණි
පිළිගැනීම

බොක්ස් ඔෆීස්
ඇලිස් තෲ ද ලුකිං ග්ලාස් එහි නිෂ්පාදන පරිවැය වූ $ මිලියන 170කට එදිරිව, එක්සත් ජනපදයේ හා කැනඩාවේ ප්‍රදර්ශනයෙන් $ මිලියන 77ක ආදායමක් ද, වෙනත් රටවලින් $ මිලියන 222.4ක් ද උපයා ගනිමින් ලොව පුරා $ මිලියන 299.5ක ආදායමක් උපයාගැනීමට සමත් විය
බොක්ස් ඔෆීස් අතින් මෙය වාර්තා කළේ පහත් අගයයක් වුව ද, ද හොලිවුඩ් රිපෝටර් පුවත්පත සඳහන් කොට තිබු‍ණේ සිනමාහල් ප්‍රතිලාභවලින් පමණක් ඩිස්නි ආයතනයට වන මූල්‍යමය පාඩුව $ මිලියන 65ක් වුන ඇති බවයි.

උතුරු ඇමරිකාව
ඇලිස් තෲ ද ලුකිං මිරර් 2016 මැයි 27 එක්සත් ජනපද‍යේ සහ කැනඩාවේ විවෘත කෙරුණේ X-Men
Apocalypse චිත්‍රපටය සමගිනි
මෙය මෙහි සිව් දින ආරම්භක සති අන්තය වන විට සිනමාහල් 3,763කින් $ මිලියන 55–60ක් උපයා ගනී යැයි අපේක්ෂා කෙරිණි
නමුත් දුර්වල මුඛ්‍ය ප්‍රතිචාර හේතුවෙන් මෙම අපේක්ෂා ක්‍රමයෙන් ඍණාත්මක ලෙස සංශෝධනයට ලක් විය
මෙයට 3D තිර 3,100ක, IMAX තිර 380ත, අධි විශාල ආකෘති 77ක සහ D-බොක්ස් ස්ථාන 79ක ප්‍රදර්ශන වාසිය හිමි විය
බ්‍රහස්පතින්දා පෙරදසුන් තුළින් (පළමු චිත්‍රපටයේ $ මිලියන 3.9ට සාපේක්ෂව) $ මිලියන 1.5ක ආදායමක් මෙම චිත්‍රපටය උපයා ගත්තේ ය
මෙහි පූර්වප්‍රාප්තික චිත්‍රපටයේ $ මිලියන 41ක ආරම්භක සිකුරාදා දින ආදායම සමග සසඳා බැලීමේ දී, පළමු දිනයේ මෙයට හිමි වූයේ $ මිලියන 9.7ක ආදායමක් පමණකි
මෙය ආරම්භක සති අන්තයේ දී $ මිලියන 27ක ආදායම්ක උපයා ගත්ත ද, මෙහි පූර්ව චිත්‍රපටයේ $ මිලියන 116ක ආරම්භක ආදායම හා සැසඳීමේ දී ආරම්භක පහත වැටීම 70%කි
මුල් චිත්‍රපටයේ ආරම්භක ආදායමෙන් 71%ක් ($ මිලියන 82) 3D මගින් නියෝජනය වුව ද, මෙම චිත්‍රපටයට 3D අංශයෙන් ලද ආදායම 41%ක් ($ මිලියන 11) පමණි
එසේම 29%ක් සම්ප්‍රදායික ත්‍රිමාණ දර්ශන මගින් ද, 11%ක් IMAX මගින් ද සහ 1%ක් අධි විශාල ආකෘති මගින් ද හිමි විය
මෙය මෙම චිත්‍රාගාරයේ තෙවන අනුස්මරණ දින අවපාතය වූයේ 2015 Tomorrowland සහ 2010 Prince of Persia
The Sands of Time චිත්‍රපටවලින් පසුව ය
මෙහි පළමු සතියේ දී, චිත්‍රපටය $ මිලියන 40.1ක ආදායමක් ලබාගත්තේ ය
දෙවන සති අන්තයේ දී, චිත්‍රපටය $ මිලියන 11.3ක් (55.1%ක වැටීමක්) උපයාගත්තේ බොක්ස් ඔෆීස් අතින් සිව්වැනියට ය
වෙනත් රටවල්
මෙම චිත්‍රපටය එක්සත් ජනපදයේ සේම එම සති අන්තයේම රටවල් 43ක මුදාහැරිණි
(එහි සමස්ත වෙළඳපොලෙන් 72%ක්) එය ආරම්භක සති අන්තයේ දී $ මිලියන 80–100ක ආදායමක් උපයා ගනු ඇතැයි ඇස්තමේන්තු කෙරිණි
මෙයට Warcraft සහ X-Men
Apocalypse චිත්‍රපටවලින් තරගයක් එල්ල විය
නමුත් අවසානයේ මෙය $ මිලියන 62.7ක් පමණක් උපයාගත්තේ අපේක්ෂා සුන් කරමිනි
මින් $ මිලියන 4.1ක් IMAX ප්‍රදර්ශනවලින් ලැබිණි
මෙයට මෙක්සිකෝව ($ මිලියන 4.5), බ්‍රසීලය ($ මිලියන 4.1), සහ රුසියාවෙන් ($ මිලියන 3.9) ආරම්භක සති අන්ත ආදායමක් හිමි විය
එක්සත් රාජධානියේ සහ අයර්ලන්තයේ මෙයට අසාර්ථක ආරම්භයක් හිමිවූයේ ආරම්භක සතිඅන්තයේ දී £ මිලියන 2.23ක ($ මිලියන 3.1) ආදායමක් හිමි කරගනිමිනි
මෙය තිර 603ක මෙහි ප්‍රථම චිත්‍රපටය ලද £ මිලියන 10.56 ($ මිලියන 15.2) ක ආරම්භක ආදායමෙන් 21%ක් පමණකි
එසේම ආරම්භයේ එය දෙවන ස්ථානයේ පසු වූයේ, තිරගත වීම අරඹා දෙවන සති අන්තයේ පැවති X-Men
Apocalypse චිත්‍රපටයට පහළිනි
චීනයේ මෙහි ආරම්භක දිනයට $ මිලියන 7.3ක ඇස්තමේන්තුගත ආදායමක් හිමි විය
එය එරට දෙවන විශාලතම ඩිස්නි සජීවී-ක්‍රියාදාම (මාර්වල්-නොවන හෝ ලූකස්ෆිල්ම්) ආරම්භක ආදායම හිමි කරගත්තේ $ මිලියන 26.6ක ආදායමක් හිමි කරගනිමිනි
‍එය දෙවැනි වූයේ The Jungle Book චිත්‍රපටයට පමණි
කෙසේනමුත් මෙම අගය එහි අපේක්ෂිත $ මිලියන 35–45 ආදායමට වඩා පහත අගයයකි
ජපානයේ අලුතෙන් මුදාහළ චිත්‍රපට අතර මෙය අං
1 ස්ථානයේ පසුවූයේ සෙනසුරාදා සහ ඉරිදා පිළිවෙලින් $ මිලියන 5.2 සහ $ මිලියන 4.1ක ආදායමක් උපයා ගනිමිනි
නමුත් මේ හා සැසඳීමේ දී මෙහි පළමු චිත්‍රපටයේ එරට විවෘත කිරීමේ ආදායම $ මිලියන 14ක් වූ අතර, සමස්ත ආදායම $ මිලියන 133.6ක් විය
විචාරක ප්‍රතිචාරය

රොට්න් ටොමැටෝස් තුළ මෙම චිත්‍රපටය 30%ක ප්‍රමාණනයක් හිමි කරගත්තේ විචාර 225ක් මත පදනම්ව වන අතර, එහි සාමාන්‍ය ප්‍රමාණන අගය 4.6/10ක් විය
මෙම අඩවියේ විචාරක සමීක්ෂණ අනුව කියැවුණේ, "ඇලිස් තෲ ද ලුකිං ග්ලාස් එහි පූර්ව චිත්‍රපටය සේම දෘශ්‍යමය වශයෙන් විචිත්‍ර වුවත්, එවන් කථාවක් දැරීමට සහ එහි සම්භාව්‍ය චරිත ජීවමාන කිරීමට අපොහොසත් වී ඇති බවයි." මෙටාක්‍රිටික් තුළ, විචාර 42ක් මත පදනම්ව එය 100න් 34ක ලකුණු ප්‍රමාණයක් හිමි කරගත් අතර, ඒවා "සාමාන්‍යයෙන් අයහපත් විචාර" විය
විචාරක මනාපය අනුව සිනෙමාස්කෝර් වෙතින් චිත්‍රපටයට "A–"ක සාමාන්‍ය ඇගයුමක් (A+ සිට F දක්වා වූ පරිමාණය) ලබා දී තිබූ අතර, මෙහි පළමු චිත්‍රපටය ද ලබාගෙන තිබුණේ එම සාමාර්ථයම ය
ද නිව් යෝක් ටයිම්ස් පුවත්පතේ ස්ටීවන් හෝල්ඩන් සිය විචාරය තුළ ලියා ඇත්තේ, "මේ සියල්ල හා ලුවිස් කැරොල් අතර ඇති සම්බන්ධය කුමක් ද
එවැන්නක් කලාතුරකින් හෝ තිබේ ද
එසේම සමස්තයක් ලෙස "මෙය යල් පැනගිය උඩඟු උපමා කථා දෙකක් සහ එක් රසවත් එකක් එල්ලා කළ සමාවක් වැනි ය"
ද බොස්ටන් ග්ලෝබ්හි ටයි බර් මෙම චිත්‍රපටයට තරු 4න් 1.5ක් ලබාදෙමින් පැවසූයේ මෙම චිත්‍රපටය "නොමනා ලෙස අලංකෘත, ඝෝෂාකාරී, තෘප්තිකර, සහ ලාමක එකක් බවයි." නිව් යෝක් ඩේලි නිව්ස්හි ස්ටීවන් විටී පැවසූයේ මෙම චිත්‍රපටය "අතිශයින් වියදම් අධික බවත්, අතිශයින් මුග්ධ" බවත් ය
එසේම සමස්තයක් ලෙස චිත්‍රපටය "හුදු එක් හොලිවුඩ් බොළඳ වශීකරණයක් බවත්, ඝෝෂාකාරී බ්ලොක්බස්ටරයක් වේ යැයි වෙස්ගැන්වූ අහිංසක ෆැන්ටසියක් බවත් ය"
නිව් යෝක් පෝස්ට්හි කයිල් ස්මිත් චිත්‍රපටයට ධනාත්මක විචාරයක් සපයා තිබිණි
"තිරරචනය (ලින්ඩා වූල්වර්ටන්‍ගේ) සැබැවින්ම විචිත්‍රවත් අදහස්වලින් තොරවුවත්, එය හිස් කැන්වසයක් ලෙස උචිත වන්නේ විශේෂ-ප්‍රයෝග කණ්ඩායම වියරු වැටීමට එරෙහිවයි"
සැන් ඩියේගෝ රීඩර්හි මැතිව් ලිකෝනා පවසන්නේ ඔහු දකින්නේ මෙහි දෘශ්‍ය ප්‍රයෝග "මුග්ධ ලෙස මිලාධික" බවයි. කථාව හුරුපුරුදු යැයි පවසන ඔහු එය "පැරණි ආරෙන් යුත් දැඩි ළමා චිත්‍රපටයක්" ලෙසයි
ඇගයුම්

ආශ්‍රේයයන්

බාහිර සබැඳි

2016 ත්‍රිමාණ චිත්‍රපට
2010 දශකයේ ෆැන්ටසි චිත්‍රපට
2016 චිත්‍රපට
ඇමරිකානු ත්‍රිමාණ චිත්‍රපට
ඇමරිකානු ෆැන්ටසි චිත්‍රපට
ඇමරිකානු චිත්‍රපට
ඩිස්නි ඇලිස් ඉන් වොන්ඩර්ලෑන්ඩ්
ඇමරිකානු අනුගාමී චිත්‍රපට
ඉංග්‍රීසි-භාෂා චිත්‍රපට
ඩැනී එල්ෆ්මන්ගේ චිත්‍රපට ස්වර ලිපි
ඇලිස් ඉන් වොන්ඩර්ලෑන්ඩ් පාදක කරගත් චිත්‍රපට
ජේම්ස් බොබින් අධ්‍යක්ෂණය කළ චිත්‍රපට
පරිගණක-ජනිත රූ භාවිතා වන චිත්‍රපට
ජෝ රොත් නිෂ්පාදනය කළ චිත්‍රපට
සජීවී ක්‍රියාදාම සහ සජීවීකරණ සමග චිත්‍රපට
අති ෆැන්ටසි චිත්‍රපට
IMAX චිත්‍රපට
ලින්ඩා වූල්වර්ටන්ගේ තිරරචන
ෂෙපර්ටන් ස්ටූඩියෝස් චිත්‍රපට
ප්‍රබන්ධ තුළ ප්‍රමාණය වෙනස් වීම
කාල තරණ චිත්‍රපට
වෝල්ට් ඩිස්නි පික්චර්ස් චිත්‍රපට
මානසික රෝහල් පසුබිමෙහි නිර්මාණය වූ චිත්‍රපට
ප්‍රබන්ධ තුළ කාලය
1875 පසුබිමෙහි නිර්මාණය වූ චිත්‍රපට
ලන්ඩනය පසුබිමෙහි නිර්මාණය වූ චිත්‍රපට
මන්දිරා බේඩි (උපත 1972 අප්‍රේල් 15) යනු ඉන්දියානු නිළියක, මෝස්තර නිර්මාණ ශිල්පිනියක, නිරූපිකාවක සහ රූපවාහිනී නිවේදිකාවකි
ඇය ජනාදරයට පාත්‍ර වූයේ ඉන්දියාවේ ජාතික නාළිකාව වූ දූර්දර්ශන් වෙතින් විකාශය කළ ඉන්දියානු රූපවාහිනියේ ප්‍රථම දිනපතා සෝප් ඔපෙරාව වූ ශාන්ති නම් 1994 රූපවාහිනී කතාමාලාවේ ශාන්තිගේ චරිතය නිරූපණයෙනි
අනතුරුව ඇය ඕරත් (ඩීඩී සහ සෝනි නාළිකා), දුෂ්මන් (ඩීඩී) සහ ක්‍යුන්කි සාස් භි කභි බාහු ති (ස්ටාර් ප්ලස්) වැනි රූපවාහිනී කතාමාලාවල රංගනයෙන් දායක වූවා ය